21.06.2013-Srbiji početak pregovora za ulazak u EU a Kosovu Sporazum o stabilizaciji i pridruživanju! | E-Novine Kosova i Metohije\nArhive kategorija: 21.06.2013-Srbiji početak pregovora za ulazak u EU a Kosovu Sporazum o stabilizaciji i pridruživanju!\n31.08.2013 |08:00 – 23:55 Očigledno da izbori koji se organizuju predstavljaju događaj interesantan za posmatranje jer je očigledno da su organizovani ciljano za uključenje Severa Kosova u Šiptarski sistem posle predaje od strane Beograda!\nObjavljeno 31/08/2013 od strane kimenovine\nZašto je sve interesantno za posmatranje ovih izbora?\nLjudi mogu jasno videti ko je na čijoj strani i ko sa kim sarađije i za šta se ko bori, odnosno može se videti jasno moralnost svakog od pojedinaca, koliko mu je čojstvo i poštenje!\nSa druge strane svi oni koji budu svesno i jasno bojkotivali ove izbore za Šiptarski sistem, na medijaima biće minimizirani maksimalno! To će se opravdati sa povećanom izlaznošću u Srbiji sa raseljenima i svima onima kojima ti izbori realno ništa i posebno ne za ovaj lokalni život ovde. Oni će teledirigovano slušati ili će njihova imena biti zloupotrebljena do one mere koliko je dovoljno OSCE-u da objavi, kao neutralnom, posmatraču da su izabrani „legitimni predstavnici Srba“ a da su svi oni dugi nelegitimni. Što logično ukazuje na to da su imena spremna jer je dugo postojala takozvana „šiptarska vlada Srba u senci“, samo sada treba da izađe iz senke ciljano da bi se krenulo na uspostavljanju Šiptarske državnosti i na Severu odnosno da počnu da se primenjuju Šiptarski zakoni na Severu Kosova!\nJedno je sigurno da Srbi sigurno za sada neće biti na jednoj jedinstvenoj listi jer postoje mnogi Srbi željni vlasti, odnosno mogućnosti da iskoriste vlast za svoje interese. Sa više izbornih lista Srbi, naravno interesantni su za Šiptarski parlament jer će biti kupljeni pojedini ili svi kao i do sada, ili opet će im mišljenje biti preglasano kada to treba Šiptarima i uvek će iskoristili snagu većine u parlamentu i ostvarivati svoju Šiptarsku politiku na celoj teritoriji Kosova i Metohije, poklonjenom delu Srbije od strane Beograđana!\nIz ove persektive trenutno gledano realno sa ogromnom neslogom i opredeljenošću pema cilju u životu, Srbi sa KiM su raslojeni i totalno oslabljeni upravo sa ekspoziturama svih partija iz Beograda koje su dugi niz godina radili na uništenju socijalne sloge i snage Srba na KiM, pa eto sve te partije iz Beograda logično nisu u registru Prištine, kao jedinstvenom delu Srbije, nego je potrebno ponovo registrovati političku partiju ili listu ali u Prištini. Srbi sa KiM nažalostost prepušteni su sami sebi ali izloženi svakodnevnim manipulacijama i pritiscima preko Prištine i Beograda.\nPrikaz relacija dva centra nad Srbima sa KiM\nPriština <- Srbi sa KiM <- Beograd\nI ako Srbi sa KiM u ogromnoj većini vide svoju jedinu država Srbiju i ako ona postepeno teži da nam svojim postupcima kaže: „Srbi postanite deo Šiptarske države, vama je tamo mesto, mi ne želimo više da zbog vas zaostajemo u Evropskim integracija i mnogo nas koštate“!\nTo je kao: „kada se makla odriče svog deteta i poklanja ga dželatu koji joj je ranije pobio mnogo dece da bi ona preživela jer joj deca sve pojedoše“.\nTipičan materijalistički pogled upravo je prikazan kako se manipuliše po Srbiji i laže: „da su Srbi dobili baš to što su i želeli“!\nI opet vraćamo se na početak, svi Srbi sa KiM i svi oni koji ne žive u Beogradu, mogu biti poklonjeni i „pušteni niz vodu“ nekim drugim dželatima, samo da bi Beograd preživeo i na kraju kada sve okolo bude unišeteno dolazi na red Beograd iznutra jer „savremeni“ sistem naprednog Beograda nije realan i realno nije samoodrživ.\nTužno je ovo što gledano iz ove perspektive sa nekog dna vidimo u daljini gde je svetlo.\n31.08.2013 | 14:21\nTači: Glasački listići bez obeležja države Kosovo\nKosovski premijer Hašim Tači rekao je na sastanku vlade da najverovatnije glasački listići na izborima od 3. novembra neće sadržati logo republike Kosovo, prenosi prištinski list Koha ditore.\n“Mnogi neće aplaudirati glasačkim listićima ali je važno da će oni biti zakoniti“, rekao je premijer Tači na jučerašnjoj sednici vlade.\nRasprave oko logoa na glasačkim listićima je praćena uglavnom optužbama opozicije koja se izjasnila protiv uklanjanja logoa, a premijer Tači je na sastanku u Briselu 15. oktobra izjavio da je logo u nadležnosti Centralne izborne komisije\n„Vlada Kosova će u potpunosti podržati CIK u odluci koju bude donela. Izbori će biti organizovani prema izbornim dokumentima i treba da budu u skladu sa našim ustavom i da budu atraktivni za sve. Da budu atraktivni i prihvatljivi i za Srbe sa severa“, rekao je Tači.\nOn je još jednom ponovio da je najvažnije da se izbori od 3. novembra održe na čitavoj teritoriji zemlje.\n31.08.2013 | 17:31 > 18:25\nPonovo podignut spomenik nestalim novinarima\nUdruženje novinara Srbije (UNS) i Društvo novinara Kosova i Metohije (DNKiM) danas su ponovo postavili srušenu ploču otetim i nestalim novinarima Radio Prištine Đuru Slavuju i Ranku Pereniću.\nMESTO NESTANKA: Ploča koja je porušena (foto: Goranka Matić\n„Tražimo od premijera Dačića, Tačija i medjunarodne zajednice, da hitno problem nestalih novinara bude rešen u pregovrima koji se sada vode“, rekao je u ime novinara Živojin Rakočević.\nNa mestu gde su novinari oteti, između sela Zočište i Orahovac, postavljeno je obeležje na srpskom i albanskom jeziku: „Ovde su 21. avgusta 1998. nestali novinari. Tražimo ih.“\nDanašnje okupljanje trideset novinara, fotoreportera i kamermana na mestu otmice je podsećanje da se navršilo petnaest godina od nestanaka dvojice profesionalaca na radnom zadatku.\n„Nema civilizovanog života ni civilizovanog evropskog društva tamo gde se nekažnjeno otimaju i ubijaju novinari. Dok se sve te misterije, otmice i smrti ne rasvetle nema slobode profesije nema ni slobodnog evropskog puta za to društvo“, naglasio je Nino Brajović.\nIstraga nije dala nikakve rezultate i pravda nije stigla nijednog počinioca ubistava i otmica novinara na Kosovu i Metohiji.\nOd 21. avgusta 1998. godine kada su nestali Slavuj i Perenić, do 9. septembra 2000. godine ubijena su dva, a oteta četiri novinara medija na srpskom jeziku.\nSlavuj i Perenić su nestali kada su krenuli da urade reportažu o povratku otetih monaha u manastir Zočište, skernuli na pogrešan put i prešli na teritoruju koju je kontrolisala Oslobodilačka vojska Kosova. Bili su u automobilu „zastava 128“ plave boje koji nikada nije pronađen.\n„Оno što mi kao udruženje novinara Srbije tražimood premijera Dačića i čitavog ovog procesa koji se odvija jeste da se podhitno pozabave slučajevima otetih i nestalih novinara kao i svih otetih i nestalih“, rekao je Živojin Rakočević.\nUNS i DNKiM traže da nadležne kosovske institucije, Euleks i Unmik, Tužilaštvo za ratne zločine Republike Srbije pokrenu i obnove istrage, javnom kampanjom i kroz instituciju zaštićenih svedoka podstaknu pojedince da progovore o zločinima nad novinarima.\nŠestog maja 1999. godine kod Vučitrna u podnožju planine Čičavica nestao je Ljubo Knežević, novinar prištinskog „Jedinstva“ i dopisnik „Politike“. Aleksandar Simović, novinar i prevodilac, otet je 21. avgusta 1999. u Prištini. Deo njegovih posmrtnih ostataka pronađen je u selu Obrinje kod Glogovca. Marjanu Melonašiju, novinaru srpske redakcije Radio Kosova gubi se trag 9. septembra 2000. godine kada je ušao u taksi ispred zgrade Radio Prištine. Momir Stokuća, fotoreporter, ubijen je 21. septembra u porodičnoj kući u centru Prištine.\n31. avg 2013, 14:12 -> 16:05\nOranice domaće do 2025?\nČetiri godine nakon početka primene Sporazuma o stabilizaciji i pridruživanju strani državljani moći će da kupe poljoprivredno zemljište u Srbiji. Međutim, Srbija će tražiti da taj rok bude produžen za još osam godina, odnosno do 2025. godine. SSP stupa na snagu 1. septembra.\nSrbija planira da zatraži da se period tokom koga stranci ne mogu kupiti poljoprivredno zemljište produži na još osam godina, po isteku četiri godine primene Sporazuma o stabilizaciji i pridruživanju (SSP), rečeno je portalu EurAktiv Srbija u Ministarstvu poljoprivrede, prenosi Beta. To bi značilo da će strani državljani moći tek 2025. godine da kupuju poljoprivredno zemljište u Srbiji.\nU Ministarstvu poljoprivrede navode da se razmatraju mere ograničenja vlasništva poljoprivrednog zemljišta i da su u toku pripreme za razgovor sa Briselom, kako bi se produžio rok tokom koga stranci ne mogu kupiti poljoprivredno zemljište.\n„Pokrenuli smo inicijativu da Srbija, kao i naše kolege iz Hrvatske, podnese zahtev da osam godina posle isteka četvorogodišnje primene SSP-a stranci ne mogu da kupuju poljoprivredno zemljište u Srbiji“, navodi se u odgovoru koje je EurAktivudostavilo Ministarstvo poljoprivrede.\nSSP-om je predviđeno da Srbija u roku od četiri godine od stupanja na snagu tog sporazuma, omogući državljanima EU da stiču pravo svojine na nepokretnosti, uključujući poljoprivredno zemljište.\nSporazum o stabilizaciji i pridruživanju, inaače, sutra stupa na snagu.\nMinistarstvo je navelo da radna verzija novog Nacrta zakona o poljoprivrednom zemljištu nije usklađena sa odredbama SSP-a koje regulišu prava svojine na nepokretnosti.\nU tom Ministarstvu ističu da sada postoji interesovanje stranaca za kupovinu poljoprivrednog zemljišta i ocenjuju da će, ako im to bude omogućeno, kupovina zemljišta zavisiti od više faktora. Ključni faktori su politička stabilnost, cena poljoprivrednog zemljišta i mogućnost korišćenja podsticaja i subvencija.\nVažnu ulogu će imati i ograničenja u oblasti zaštite životne sredine, zatim kvalitet poljoprivrednog zemljišta, površina i razvijenost infrastrukture, što uključuje putnu mrežu, sistem navodnjavanja i odvodnjavanja, zaštitu od erozije.\n„Interesovanje će biti veće za ukrupnjene parcele sa izgrađenom infrastrukturom“, rečeno je EurAktivu u Ministarstvu poljoprivrede.\nPonuda i tražnja određuju cenu zemljišta\nOcenjeno je da će cena poljoprivrednog zemljišta, pre svega, zavisiti od ponude i tražnje, poreske politike, ali i mogućnosti da vlasnik zemljišta ostvari dobit.\nTo znači da će posebno biti važna cena poljoprivrednih proizvoda ili mogućnost da se u relativno kratkom vremenskom periodu promeni namena zemljišta.\nCena poljoprivrednog zemljišta u Srbiji viša je u odnosu na Rumuniju, Bugarsku, Mađarsku i Hrvatsku, pa i na većinu zemalja centralne Evrope, navodi se u pisanom odgovoru Ministarstva poljoprivrede.\nPrema Zakonu o poljoprivrednom zemljištu, strani građani i firme sada ne mogu imati vlasništvo nad poljoprivrednim zemljištem u Srbiji, a poljoprivredno zemljište u državnoj svojini se „ne može otuđivati“.\nStrani državljani u Srbiji uglavnom stiču pravo korišćenja poljoprivrednog zemljišta u društvenoj svojini koja su koristila društvena preduzeća, a da je u postupku privatizacije prodat njihov kapital. Međutim, ne postoje zvanični podaci koliko je parcela koje stranci koriste kroz privatizovane firme.\nU naredne četiri godine, počev od 1. septembra, Srbija treba da postepeno uskladi svoje zakonodavstvo kako bi državljanima EU osigurala isti tretman kao i svojim državljanima, kada je reč o pravu svojine na nepokretnosti.\nTakođe, po stupanju na snagu SSP-a, preduzeća u Srbiji koja su osnovale firme iz EU imaće pravo sticanja svojinskih prava na nepokretnosti, kao i srpska privredna društva, i prava na korišćenje javnih dobara, kada su ona potrebna za obavljanje njihove privredne delatnosti.\nPošto SSP stupi na snagu, i državljani Srbije mogu u zemljama EU, u kojima ne postoje ograničenja za to, da poseduju poljoprivredno zemljište.\nPitanja svojine građana i preduzeća regulisana su u delu Sporazuma koji se odnosi na poslovno nastanjivanje, kretanje radnika i kapitala i pružanje usluga, odnosno članovima 53 i 63 Sporazuma.\nObjavljeno pod 21.06.2013-Srbiji početak pregovora za ulazak u EU a Kosovu Sporazum o stabilizaciji i pridruživanju!, 22.04.2013 - Dan kada je Srbija dobila datum za početak pridruživanja EU ali pošto je poklonila Kosovo Šiptarima i Nemcima!, Hašim Tači, Hašim Tači - Ketrin Ešton - Ivica Dačić -> Pregovori i dogovori, Inicijativa da se Beogradu oduzme status Glavni Grad, Istorija će zabeležiti ova kukavička imena koji sahranjuju Srbiju!, Ivica Dačić, Izbori na Kosovu, Lokalni političari sa KiM, Materijalizam Beograda uništava Srbiju, Nezavisno Kosovo = Pandorina kutija za rušenje Međunarodnog pravila poštovanja suvereniteta država!, Novinari na KiM, OEBS, OSCE, Prodaja Srpske imovine na KiM, Sporazum o stabilizaciji i pridruživanju\t| Označeno sa kosovske novine na srpskom\t| Ostavite odgovor\n21. jun 2013, 12:27 -> 20:07 Ešton i File traže pozitivnu odluku za Srbiju da počne pregovore sa EU o pridruživanju dok Kosovo dobija Sporazum o stabilizaciji i pridruživanju!\nObjavljeno 21/06/2013 od strane kimenovine\n21. jun 2013, 15:04 -> 20:01\nLokalni izbori na Kosovu 3. novembra\nPremijer Ivica Dačić izjavio je da je na sinoćnjem nastavku dijaloga u Briselu dogovoren izbor regionalnog komandanta, održavanje lokalnih izbora koji bi trebalo da se održe okvirno 3. novembra.\nPredsednik Vlade Srbije Ivica Dačić izjavio je da su na sastanku u Briselu dominirale trenutno najvažnije teme i da bi lokalni izbori na Kosovu mogli da budu održani 3. novembra ove godine.\nDačić je novinarima u Vladi Srbije, po završetku razgovora sa Edvardom Kukanom, predsedavajućim delegacije Evropskog parlamenta za Jugoističnu Evropu, rekao da su na jučerašnjem sastanku u Briselu, dominirale trenutno najvažnije teme, da je postignut dogovor o regionalnom komandiru policije za sever Kosova, a da je sporno pitanje ostalo održavanje lokalnih izbora, koji bi orjentaciono mogli da budu održani 3. novembra.\n„Važno je da će Srbi na Kosovu i Metohiji moći da glasaju sa dokumentima Srbije, da će imati svoje predstavnike, kao i svoje ljude na čelu izborne komisije“, dodao je Dačić.\nPremijer je ukazao da se nastavljaju razgovori o amnestiji, da se upravo vode razgovori o telekomunikacijama i da će naredni sastanak u Briselu sa kosovskim premijerom Hašimom Tačijem i Ketrin Ešton biti 8. jula.\n„Nastojimo, međutim, da radne grupe reše pre tog datuma većinu spornih pitanja“, rekao je Dačić.\nDatum u oktobru\nPremijer Srbije Ivica Dačić izjavio je da očekuje da datum o početku pregovora sa EU bude određen što pre, naglasivši da bi to moglo da bude u oktobru, jer su ispunjeni svi uslovi.\n„Očekujem odluku, da se odredi datum i da to bude što pre, a orjentaciono mislim da bi to mogao da bude oktobar jer smo ispunili sve uslove“, rekao je Dačić.\nPrema njegovim rečima, odluka o dobijanju datuma za početak pregovora pomogla bi bržoj, lakšoj i efikasnijoj implementaciji dogovora i sporazuma iz Brisela, a nedobijanje pozitivne odluke dovelo bi kredibilitet EU u pitanje, a ne Srbije.\nPremijer Dačić je pozvao države članice EU da podrže Srbiju, jer nije reč o iracionalnim razlozima za dobijanje datuma i početak pregovora već, kako je rekao, Srbija je to zaslužila.\nOktobar, decembar, januar pominju se kao mogući rokovi za počinjanje pregovora. O tome da li je sagovornicima rekao da ne pristaje na zelena svetla, niti uslovne datume, vicepremijer Aleksandar Vučić kaže da svima govori isto.\n„Moj posao je da branim interese Srbije, ne da sebe predlažem za obavljanje funkcije u budućnosti, već da obavim nešto u interesu naroda“, napomenuo je Vučić.\nKako je naveo, nemačkim zvaničnicima i svim drugim sagovornicima u Briselu rekao je da je Srbija postala pouzdan partner.\n„To je pošten pristup, ako mislite da ću reci dobro, može i u decembru, ili bilo kad, a ja ću da dobijem pohvalu, izvinite, ja takav nisam“, dodao je Vučić.\nPremijer Dačić smatra da je Srbija je danas bliža pozitivnoj odluci za dobijanje datuma za početak pregovora sa EU i Vlada Srbije učinila je sve što je bilo predviđeno zaključcima Evropske komisije.\nDačić je preneo novinarima da je od visoke predstavnice EU Ketrin Ešton, koja je sa Štefanom Fileom, uputila pismo članicama EU u kojem poziva da se donese pozitivna odluka i da pregovori počnu, jasno rekla da neće dopustiti da se neko igra sa njenim ili kredibilitetom EU.\nDo datuma ili pohvale ostalo je još manje od deset dana, a 12 od 27 zemalja Unije već je potpisalo da Srbija u oktobru počne pregovore.\nKetrin Ešton i Štefan File uputili zajedničko pismo članicama EU u kome traže „jasnu pozitivnu odluku“ o otvaranju pregovora o pridruživanju sa Srbijom.\nVisoka predstavnica Evropske unije za spoljnu politiku i bezbednost Ketrin Ešton i komesar za proširenje Štefan File uputili su zajedničko pismo članicama EU u kome traže „jasnu pozitivnu odluku“ o otvaranja pregovora o pridruživanju sa Srbijom.\nNapori Beograda i Prištine treba da budu priznati i uvaženi, poručuju Ešton i File na kraju izveštaja, u kojem ocenjuju da je učinjen značajan i konkretan napredak u primeni briselskog sporazuma.\nU četiri stranice dugom pismu u koje je RTS imao uvid konstatuje se da su Beograd i Priština postigli „značajan napredak“ u normalizaciji odnosa, što je bio uslov koji je Savet postavio u decembru da bi Srbija dobila datum za početak pregovora.\nU pismu se zatim taksativno navode konkretni koraci koji su preduzeti na implementaciji briselskog sporazuma, kao i dogovori koje su dve strane postigle proteklih nedelja.\nKonstatuje se da je 17. juna izvršena razmena oficira za vezu između Beograda i Prištine. Od 20. juna kosovski policajci i carinici imaju neometan pristup prelazima na severu, navodi se u izveštaju i dodaje da su zatvorene policijske stanice u Leposaviću i Zvečanu, a da je Srbija je dostavila početne informacije o pripadnicamima policije zainteresovanima za integraciju u kosovsku policiju.\nFinalizacija zakona o amnestiji je u toku, a od 15. jula više neće biti prijema novih slučajeva u srpskim sudovima na severu.\nDogovoreno je zatvaranje kancelarija sudova i tužilaštva do 1. septembra. Postignut je dogovor o datumu, ličnim dokumentima i sastavu izborne komisije za opštinske izbore na jesen, stoji između ostalog u pismu Ketrin Ešton i Štefana Filea u koje je RTS imao uvid.\nU završnom delu File i Eštonova poručuju da bi jasna pozitivna odluka Evropskog saveta u junu bila neophodno ohrabrenje za dve strane da nastave put ka normalizaciji odnosa.\nPismo značajno za odluku\nDiplomatski krugovi u Briselu ocenjuju da će ovo pismo imati veliki značaj kada šefovi država i vlada zemalja članica budu raspravljali o datumu za Srbiju 28. juna u Briselu.\nŠefovi misija zemalja članica pri EU na osnovu pisma Eštonove i Filea sačiniće nacrt odluke o datumu koji će nakon toga biti prosleđen šefovima diplomatija.\nSastanak ministara spoljnih poslova zemalja članica EU će o tom nacrtu raspravljati u Luksemburgu, drugog dana sednice Ministarskog saveta koja počinje u ponedeljak, 24. juna, ali konačnu reč imaće šefovi država i vlada.\nU sredu i četvrtak će, najpre u spoljnopolitičkom komitetu, a zatim na plenarnoj sednici, poslanici Bundestaga odlučivati da li da preporuče kancelarki Angeli Merkel da glasa za dodeljivanje datuma za otpočinjanje pregovora sa Srbijom.\n„Mnogi poslanici vladajuće Hrišćansko demokratske unije žele da odlože odluku Bundestaga za posle izbora. Socijaldemokrate, liberali i zeleni veruju da je Srbija učinila mnogo da zaslužuje datum sada, ali odlučujuće je hoće li CDU prihvatiti taj stav, ali to ćemo znati početkom sledeće nedelje“, rekao je Diter Niman, poslanik SDP u Bundestagu.\nI konačno, šefovi država i vlada zemalja članica će na briselskom samitu u petak, 28. juna, jednoglasno doneti konačnu odluku o datumu, čime će višemesečna neizvesnost u vezi sa ovim pitanjem biti okončana.\nKljučno pitanje je hoće li u konačnoj odluci Evropskog saveta biti jasnog vremenskog roka u kojem počinju direktni pregovori. Veći broj zemalja je za oktobar, ali Nemačka se zalaže za januar. Čak i u slučaju da pregovori počnu u januaru, sledeće pitanje je da li će za to biti potrebna još jedna odluka Saveta u decembru.\nEštonova je sinoć na radnoj večeri, koja je trajala skoro šest sati, razgovarala sa predsednikom Vlade Srbije Ivicom Dačićem, prvim potpredsednikom Vlade Aleksandrom Vučićem i kosovskim premijerom Hašimom Tačijem.\nPosle tog sastanka, visoka predstavnica EU je saopštila da je tokom dijaloga Beograda i Prištine na visokom nivou postignut konkretan napredak i saglasnost o mnogim pitanjima, uključujući pravosuđe, policiju i lokalne izbore.\nU Briselu je danas nastavljen tehnički dijalog po radnim grupama.\n21. jun 2013, 14:03 -> 20:18\nHrvatska za dodelu datuma Srbiji\nSrbija i Hrvatska grade bolje odnose i rade na povlačenju tužbi za genocid, saopšteno posle susreta hrvatske ministarke spoljnih poslova Vesne Pusić sa najvišim zvaničnicima u Beogradu. Već 12 članica EU potpisalo zahtev da se Srbiji odobri početak pregovora, rekao Vučić. Pusić obećala podršku Zagreba.\nMinistarka spoljnih i evropskih poslova Hrvatske Vesna Pusić sastala se u Beogradu sa predsednikom Srbije Tomislavom Nikolićem, premijerom Ivicom Dačićem, vicepremijerom Aleksandrom Vučićem i drugim visokim zvaničnicima iz Vlade Srbije.\nIzveštaj Tamare Stojsavljević\nRadi se na povlačenju tužbi za genocid\nVicepremijer Srbije Aleksandar Vučić i hrvatska ministarka spoljnih poslova Vesna Pusić su rekli da se radi na stvaranju pretpostavki i otklanjanju prepreka povlačenju tužbe za genocid pred Međunarodnim sudom pravde.\nOni su istakli da očekuju da će se pronaći najbolje i najracionalnije rešenje za obe zemlje.\nVučić je ukazao da tužbe nose ogromne troškove i donose probleme i mnogo muka za generacije koje dolaze, a koje ne pamte sukobe i ratove.\n„Mislim da ćemo pronaći najracionalnije i najbolje rešenje i za Srbiju i za Hrvatsku“, zaključio je Vučić.\nNikolić je istakao da dve zemlje što pre treba da reše sva otvorena pitanja i počnu saradnju u oblasti privrede, saopštila je Služba za saradnju sa medijima Predsednika Republike.\n„Naši odnosi su opterećeni prošlošću, ali to ne znači da ne treba kroz saradnju da gradimo bolju budućnost“, naglasio je Nikolić.\nGovoreći o dobijanju datuma za otpočinjanje pregovora sa EU, Nikolić je podsetio da je Srbija ispunila sve uslove koji su pred nju postavljeni i dodao da nema razloga da bude dva koraka na tom putu iza Hrvatske.\nPusićeva je rekla da će se Hrvatska na zasedanju Evropskog Saveta 28. juna u Briselu založiti da Srbija dobije datum za otpočinjanje pregovora.\n„Za građane je veoma važna poruka iz Brisela, ona mora da bude ohrabrujuća i pored visokih zahteva“, rekla je Pusićeva.\nNakon sastanka sa vicepremijerom Aleksandrom Vučićem Pusićeva je istakla da je sporazum Beograda i Prištine doprinos stabilizaciji ne samo u odnosima aktera tog sporazuma, već čitavog regiona.\nVučić je rekao da je 12 zemalja članica Evropske unije potpisalo zahtev da se Srbiji odobri da u oktobru otpočne pregovore o članstvu i da je Srbija zahvalna zemljama EU koje traže da pregovori počnu u oktobru.\nŠefica hrvatske diplomatije je na sastanku sa srpskim kolegom Ivanom Mrkićem ponovila da će njena zemlja nedvosmisleno podržati Srbiji.\nMrkić i Pusićeva su razgovarali o pitanjima koja se tiču zajedničke budućnosti Srbije i Hrvatske i o tome kako postupati u pojedinim oblastima saradnje posle ulaska Hrvatske u punopravno članstvo u Evropsku uniju.\nPrema njegovim rečima, u Srbiji je svima jasno, da to što Hrvatska nekoliko dana uoči važnih odluka dolazi da manifestuje svoju podršku, ima poseban značaj i da rukovodstvo naše zemlje veoma poštuje i uvažava takav potez.\nMrkić i Pusićeva su izrazili posebno zadovoljstvo zbog toga što će Srbija u danima proslave učlanjenja Hrvatske u EU u Zagrebu, biti predstavljena na najvišem mogućem nivou.\n21. jun 2013, 12:08 -> 12:15\nTri scenarija za Srbiju\nBojan Brkić, Brisel\nGotovo je izvesno da će šefovi država i vlada na samitu 27. i 28. juna doneti odluku o otpočinjanju pregovora o pridruživanju Srbije EU. Neizvesno je da li će tog dana biti saopšten i datum početka pregovora. Iz Brisela poručuju da je najvažnije da Srbija uđe u proces priprema pregovora, a ne kada će se čuti tačan datum.\nDa će šefovi država i vlada na samiti 27. i 28. jula doneti odluku da Unija sa Beogradom počne pregovore o pridruživanju, gotovo je izvesno, ali je još neizvesno da li će toga dana biti saopšteno i kog datuma ti pregovori treba da počnu.\nPominju se tri scenarija koji zavise pre svega od odluke nemačkog parlamenta.\nU sva tri Srbija dobija odluku o početku pregovora, samo u prvoj varijanti odmah dobija i tačan datum početka pregovora, a u drugoj je datum uslovan, to jest, navodi se, ali uz uslov da do tog datuma dođe do ozbiljne primene briselskog sporazuma. U trećoj varijanti datum se ne saopštava do nekog novog samita, svakako posle nemačkih parlamentarnih izbora.\nU Briselu ističu da nije najvažnije hoće li se tačan datum čuti sledeće nedelje ili za nekoliko meseci. Važno je da će Srbija ući u proces priprema pregovora koji svakako mora da se obavi čak i da se datum saopšti. Taj proces trajaće nekoliko meseci i podrazumeva da Evropski savet 28. juna donese odluku da sa Srbijom počne pregovore o pridruživanju, a onda Evropska komisija dobija zadatak da pripremi okvir za pregovore.\nEvropska komisija zatim šalje delegaciju u Srbiju da uradi takozvani eksplanatorni skrining, koji je neka vrsta konsultacija i pregleda usaglašenosti ukupnog zakonodavstva Srbije sa zakonodavstvom EU, da bi se pomoglo pripremanju okvira za pregovore.\nNakon toga, Evropska komisija dostavlja predlog okvira pregovora Evropskom parlamentu i Savetu ministara.\nOno što se smatra početkom direktnih pregovora je prva međuvladina konferencija na kojoj se oni zvanično inaugurišu. Ta konferencija može da se održi tek kada svih 27 članica, ili u našem slučaju 28, jer će do tada i Hrvatska biti član, potvrde okvir pregovora. Ranije je za to bilo potrebno između tri i pet meseci.\nDakle, ukoliko se ništa nepredviđeno ne desi, konferenciju možemo da očekujemo najranije krajem godine ili u januaru 2014.\nPre čitavog procesa, u petak uoči samita, komesari za proširenje i spoljne poslove Štefan File i Ketrin Ešton poslaće ministrima spoljnih poslova pismo u kojem će ih obavestiti o napretku pregovora Beograda i Prištine u Briselu o primeni briselskog sporazuma.\nUobičajeno je da se odluke Evropskog saveta, dakle i ona o pregovorima sa Srbijom, među ministrima usaglase pre samog zasedanja Saveta, a na sednici samo izglasaju. Ovoga puta to neće biti moguće jer će Nemačka uneti dozu neizvesnosti.\nPosle donošenja Lisabonskog sporazuma, Ustavni sud Nemačke je ocenio da je zemlja previše nacionalnog suvereniteta prenela na nadnacionalne institucije EU, pa je za mnoge odluke zatražio prethodnu saglasnost nemačkog parlamenta, Bundestaga.\nTakva saglasnot nije bila potrebna za davanje Srbiji statusa kandidata, ali za sve odluke o proširenju Unije, poput otpočinjanja pregovora o pridruženju, jeste.\nDebata i odluka Bundestaga očekuje se 28. juna ujutro, na sam dan zasedanja Saveta. Od te odluke će, po svemu sudeći, zavisiti i da li će Srbiji biti saopšten datum početka pregovora ili će samo biti doneta odluka da se ti pregovori otpočnu, a datum saopšti kasnije.\nObavešteni izvori iz nemačkog parlamenta kažu da su poslanici demohrišćana u Bundestagu još privrženi drugom rešenju kako bi se vest o daljem proširenju Unije, koju nemački birači ne podržavaju, odložila za vreme posle septembarskih izbora. Socijaldemokrate upozoravaju da takvom zloupotrebom građana Srbije u predizborne svrhe nemačka spoljna politika gubi kredibilitet, ne samo bilateralno već i na evropskom planu.\nDobila tačan datum ili ne, ukoliko Savet donese odluku o početku pregovora, Srbija će krenuti u pomenute pripremne radnje kako bi spremna dočekala datum koji će, ako ga ne bude sledeće nedelje, objaviti naredno, litvansko predsedništvo Saveta. Tako bi mogla brzo, možda već početkom 2014. godine, da otvori prva poglavlja pregovora.\nObjavljeno pod 21.06.2013-Srbiji početak pregovora za ulazak u EU a Kosovu Sporazum o stabilizaciji i pridruživanju!\t| Ostavite odgovor


Za Špance važi maksima Valtazara Bogišića: ”Što se grbo rodi, vreme ne ispravi”. Ustavnost i zakonitost je jedino efikasno oružje koje Madrid ima u borbi za očuvanje teritorijalnog integriteta Španije. Da bi Španija priznala Kosovo potrebno je da se dogodi scenario koji je ravan naučnoj fantastici: Kosovo bi moralo da poništi svoju jednostaranu deklaraciju nezavisnosti, Srbija bi donela ustav u kome bi, kao u slučaju Državne zajednice Srbije i Crne Gore, bila predviđena mogućnost održavanja referenduma na kome bi građani Kosova odlučili da li žele da žive u nezavisnoj državi ili u okviru Srbije. Zatim bi bilo organizovano referendumsko izjašnjavanje i tak tada bi za Špance nezavisnost Kosova bila prihvatljiva. Naučna fantastika ili zamajavanje, dođe vam na isto, a vreme prolazi…


Brisel: Ministri Evropske unije u ponedeljak o Srbiji i Kosovu\nPrvog radnog dana naredne nedelje se u Briselu okupljaju evropski ministri spoljnih poslova, a jedna od ključnih tema še biti prilike na Balkanu, posebno Kosovo. Očekuje se i analiza nedavnih poseta evropskih izaslanika Beogradu i Prištini kao i rasprava o sudbini nastavka pregovora o Sporazumu o stabilizaciji i pridruživanju sa Srbijom.\nU ponedeljak će skup evropskih ministara proteći, prema najavama, u svom najvećem delu u svetlu rasprave o Kosovu- očekuje se da će ako evropska trojka, koja je protekle sedmice obišla Prištinu i Beograd, informisati ministre o rezultatima tamošnjih razgovora o završnici pregovora o Kosovu. U fokusu svih razgovora je o plan za Kosovo specijalnog izaslanika UN-a, Ahtisarija, a očekuje se da će i sam autor plana, kojeg Priština prihvata, a Beograd odbija, da se obratiti evropskim ministrima na briselskom skupu. U ekskluzivnom razgovoru za Glas Amerike, šef kabineta visokog predstavnika EU, Havijera Solane, Kristina Galjak:\nKristina Galjak: Poseta Prištini je bila veoma dobra, tamošnji lideri su se pokazali konstruktivni, a Solana je jasno prenio poruku evropske podrške Ahtisarijevom planu, posebno apel kosovskim liderima da budu konstruktivni i odgovorni. Kosovski lideri su, sa svoje strane uveravali da će da slede taj put i da su spremni da se uključe sa predsednikom Ahtisarijem u razgovore u Beču. Za nas je to veoma dobar korak. U isto vreme, svi lideri u Beogradu, posebno predsednik i premijer, angažovali su se na učeššu u pregovorima u Beču. Za nas je to veoma važno jer dobro razumemo sve teškoće, koje su nam i objasnili, a kakve sadrže delovi Ahtisarijevog plana. Sa druge strane spremni su da rade sa predsednikom Ahtisarijem, te da izlože svoje stavove u Beču, čim se konstituiše Skupština, koja će odrediti delegaciju koja će u Beču da predstavlja Srbiju.\nGlas Amerike: Šta i kako u ponedeljak poručiti Beogradu, kako bi se ubrzao proces\nformiranja demokratske vlade, učešća u konačnom dogovoru oko Kosova i dovršetka saradnje sa Hagom.\nKristina Galjak: Očekujemo od svih evropskih ministara da će da pošalju jasnu poruku podrške Ahisarijevom predlogu. U isto vreme, ohrabriće se obe strane da odu u Beč na razgovore, na šta su oni već pristali. To će se vrlo pozitivno pozdraviti. Ministri će i ovom prilikom da istaknu spremnost za dubljim odnosima EU i Srbije, i razmatraće se kako se konkretno može ostvariti, kako brzo se to može ostvariti od onoga trenutka kada bude formirana vlada u Beogradu. Zato će ministarska poruka biti i da se ubrzaju pregovori o novoj vladi, vladi koja će biti opredeljena reformama i saradnji sa svim međunarodnim organizacijama, uključujući, naravno, i Haški sud.\nDipolomatski izvori ne predviđaju da će se ovom prilikom ministri konkretno izjasniti o sudbini nastavka prekinutih pregovora sa Srbijom- umesto toga, konačna poruka sa sastanka bi trebala da bude uobličena tako da ostavlja mogućnost da se pregovori nastave i bez Mladića u Hagu, ali sa jasnim opredeljenjem nove vlasti da će taj zadatak u skoro vreme biti izvršen.Veruje se da će o ovoj temi biti u ponedeljak reči na još jednom briselskom skupu- na marginama zasedanja evropskih ministara okupiće se EU- Zapadnobalkanski forum, gde će šefovi diplomatija država regiona sa evropskom trojkom analizirati prilike na Zapadom Balkanu i evropsku ulogu u njhovoj trajnoj stabilizaciji.


Lečenje i oporavak nakon povreda - kako izgledaju i koliko traju? • Poportal\n23/12/2019 25/12/2019 P.Radovanović0\nSvaka povreda ume da poremeti mnoge planove i intenzivnije fizičke aktivnosti odloži na duži period. Mnogi sportisti, ali i rekreativci imaju tendenciju da se što brže vrate na teren ili u teretanu, što potpuni oporavak može samo da odloži na duži vremenski period.\nSlično je i sa svim drugim pacijentima koji bi što pre da uspostave stari životni ritam, mada to nije uvek realno s obzirom na ozbiljnost povrede ili samih godina u kojima se pacijent nalazi.\nSvaka povreda zahteva adekvatan oporavak koji mora da traje određeno vreme, da bi telo nakon toga normalno funkcionisalo i pravilno odgovaralo na sve fizičke aktivnosti.\nKako izgledaju lečenje i oporavak od različitih povreda i na šta bi trebalo da obratite pažnju,objašnjavamo u nastavku.\n#1 Oporavak nakon ugradnje endo-proteze (veštački kuk)\nUgradnja proteze zahteva hirušku intervenciju kojom se glava i vrat butne kosti seku i zamenjuju cementnom ili bezcementnom protezom. Poželjno je da nakon ovog postupka rehabilitacija počne u što kraćem roku, kao i da tokom svog trajanja bude pod strogim nadzorom terapeuta.\nProces rehabilitacije počinje izvođenjem vežbi u krevetu, i postepeno se intenzivira ustajanjem iz kreveta uz oslonac na njega.\nNakon izlaska iz bolnice, preporuka je da se terapija nastavi u nekoj od specijalizovanih banja, mada je prihvatljiva opcija i oporavak kod kuće ili u ordinaciji. Takva rehabilitacija\npodrazumeva pre svega kinezi-terapiju, ali su u opticaju i druge vrste terapija (elektro, laser\nPrilikom oporavka od operacije kuka pacijentu mnogo znače pomagala kao što su štake i adapteri za toalet. Kada su u pitanju pomagala za kretanje koja funkcionišu slično kao invaldiska kolica, cena varira u zavisnosti od modela i funkcija, ali ova pomagala značajno\nolakšavaju pacijentima oporavak u ranim fazama nakon operacije, zbog čega ih je dobro imati u slučaju operacije kuka.\n#2 Lečenje i oporavak nakon preloma i skidanja gipsa\nPrelomi ili frakture su najučestaliji u zimskom periodu, mada opšte pravilo ne postoji – uvek su mogući kada nedostaje pažnje, bilo u teretani prilikom vežbanja, ili pri obavljanju svakodnevnih aktivnosti.\nPostoje dva načina lečenja preloma – operativno i neoperativno. Svaki pokušaj nameštanja kostiju i vraćanja u prvobitni položaj zahteva rendgenološku dijagnostiku, dok je kod otvorenih preloma potrebno hiruški zbrinuti ranu i uvesti u upotrebu antibiotike zbog moguće infekcije kosti.\nBrzina oporavka zavisi od težine preloma kosti i mesta na kome se prelom dogodio.\nUkoliko su u pitanju pršljenovi, butna kost ili karlica, zarastanje traje oko 12 nedelja. Treba napomenuti i to da je oporavak od preloma znatno brži kod mlađih ljudi, pa period zarastanja\nmože da bude i duplo kraći nego kod starijih ljudi.\nUkoliko je u pitanju oporavak podlaktice, za zarastanje kosti je potrebno između šest i osam nedelja, dok ključna kost, fibula i metatarzalna kost zahtevaju između četiri i šest nedelja za zarastanje.\nKada se gipsana imobilizacija skine neohodno je nastaviti lečenje fizikalnom terapijom koja treba da ojača deo tela u kome je došlo do preloma, i adekvatno ga oporavi od povrede.\nIzuzetno je važno pratiti instrukcije fizioterapeuta koji pruža detaljne instrukcije u vezi sa fizikalnom terapijom, a ovaj period oporavka se dešava po njegovim nadzorom, što\ngarantuje da oporavak teče u skladu sa svim pravilima kada je oporavak od preloma u pitanju.\n#3 Oporavak od uganuća zgloba\nPadovi često rezultuju uganućem skočnog zgloba, a ukoliko je pad teži, može doći do delimičnog ili potpunog cepanja ligamenta. Oporavak zavisi od težine uganuća – najčešće je potrebno imobilisati zglob longetom na dve, tri ili četiri nedelje ili se odmah primenjuju\ntretmani i fizikalne terapije.\nFizikalna terapija uključuje ultrazvuk, laser, magnet, krio masažu, interferentne struje i slično. Posebni programi u okviru terapije su namenjeni bržem zarastanju ligamenata.\n#4 Oporavak nakon preloma kuka ili ramenog zgloba\nPostoje pacijenti koji ne mogu biti operisani kada dođe do preloma kuka ili ramenog zgloba,a uzroci su najčešće starost i potencijalni rizik od uvođenja u anesteziju, mada uzrok može biti i neko specifično oboljenje.\nIpak, fizikalna terapija može da pomogne ovim pacijentima da premoste nezgodan period, jer uz pravilno izvođenje vežbi podstiče stvaranje pseudo-zgloba, kojim se prevazilazi smanjena funkcija oštećenog zgloba. Terapijom se na taj način povećava mobilnost pacijenata, a to podrazumeva mogućnost da sami obavljaju dnevne aktivnosti i samostalno se kreću.\nOvakvo stanje bi se moralo održavati redovnim vežbama, koje potvrđuju da je fizikalna medicina znatno napredovala, budući da značajno pomaže pacijentima kod ozbiljnih preloma, čak i kada uslovi ne dozvoljavaju hiruške zahvate.\nOporavak od bilo koje povrede\npodrazumeva i zdrav način života, kvalitetne namirnice, boravak u provetrenim prostorijama i sve ono što utiče na dobar osećaj u organizmu.


Dr Janković: Ako nastavimo ovako za 4 meseca imaćemo oko milion novozaraženih! – Objektivni\nPočetna/Društvo/Dr Janković: Ako nastavimo ovako za 4 meseca imaćemo oko milion novozaraženih!\nDr Janković: Ako nastavimo ovako za 4 meseca imaćemo oko milion novozaraženih!\nZamenik direktora Univerzitetskog kliničkog centra u Nišu, doktor Radmilo Janković kaže da je problematično što ljudi koji su u grupi onih koji se zanimaju za lek „ivermektin“ negiraju da uopšte vakcina može da pomogne, negiraju potrebu za poštovanjem bilo kakvih mera, kao i postojanje bolesti.\nKolegijum Univerzitetskog kliničkog centra u Nišu smenio je sa funkcije jednog lekara koji je učestvovao u Vajber grupi koja je promovisala lek „ivermektin“, a iz te ustanove najavljeno je da će lekari na otpusnim listama kovid pacijenata navoditi ukoliko su se lečili alternativno ili na nekim od privatnih klinika.\n„‘Ivermektin‘ je lek koji je ušao u žižu interesovanja još pre nekoliko meseci, nije to priča koja je stara nekoliko nedelja. Bilo je pacijenata koji uzimaju ‘ivermektin’ samoinicijativno“, navodi Janković RTS.\nUkazao je da je „ivermektin“ lek koji je bio u dikusiji koliki su njegovi efketki u lečenju kovid pacijenata.\nKaže da se on na poptuno drugačiji način našao u javnosti, van lekarskih krugova. Istakao je da postoje ljudi koji ga piju više nedelja, pa i meseci, kao i da to nije dobro.\n„Ono što je problematično jeste da on na neki način bio izgovor za neke druge stvari, da ljudi koji su u grupi onih koji se zanimaju za ‘ivermektin’ negiraju uopšte da vakcina može pomoći, a to je trenutno jedini način da smanjimo broj zaraženih, negiraju potrebu za poštovanjem bilo kakvih mera, negiraju postojanje bolesti“, poruje Janković.\nIstiče da sve može biti tema diskusija, ali da za sada ima vrlo malo ili nimalo dokaza ima da „ivermektin“ pomaže.\n„Bolest se leči u najranijim fazama“\n„Naravno trebaće još dosta vremena i analiza da vidimo koji ljudi su bili najosetljiviji“, dodaje Janković.\n„Znate ko god vam neko uputi pacijenta mora da napiše šta je on primao tamo tako da to se odnosi i na privatne bolnice. Neka upućuju pacijente sa ispisanim šta su pacijenti i kako primali. Nama će biti dosta lakše, a i da se odgovornost podeli, dosta je ljudi preminulo, veliki je pritisak na zdravstvene radnike“, navodi Janković.\n„Blago smirivanje se vidi, ali je još rano za optimistične prognoze“\n„S obzirom na ovoliko prokuživanje, ovako veliki broj zaraženih prethodno vakcnisanih, neka deeskalacija i blago smirivanje se vidi, mi imamo manji broj pacijenata u Nišu, ali da sačekamo, teško je za neke optimistične prognoze još uvek“, navodi Janković.\ncovid 19 dr janković


Vezista ruske ekipe je "požuteo" u 23. minutu, kada je oštrim startom nad Brankom Jovičićem pokušao da preseče kontru domaćih. U tome nije uspeo, pa je napad crveno-belih nastavljen.\nPoljski arbitar Pavel Račkovski nije prekidao igru, ali nije ni zaboravio oštar start Golovinu, pa mu je dodelio žuti karton. To je praktično i značilo da ovaj 21-godišnji vezista neće igrati u revanšu.\nJasno je, nedostajaće Moskovljanima u duelu koji je na programu 21. februara.\nČESTITAO MU PRELAZAK U ČELSI NA ĆIRILICI Saigrač se izlanuo pre zvanične objave engleskog velikana\njust sayin' hahaha covjek cistio kartone za sledecu evropsku kad vude trebalo, vi se palite\nmoskovljanin moze da cisti kartone samo za rusku ligu ;)


NIS prepoznao svoju šansu u Briselu - Bizlife.rs\nNIS prepoznao svoju šansu u Briselu\n13:27 Beograd, 12/02/2012\nPredstavništva Naftne industrije Srbije i Pokrajine Vojvodine potpisali su u Briselu Sporazum o saradnji koji s namerom da se energetski potencijali Pokrajine, ali i cele zemlje iskoriste maksimalno.\nVojvodina ima kapacitete za istraživanja i ulaganja od biomase, termoenergije, hidro, solarne i energije vetra i pokrajinska administracija na osnovu usvojenih strategija i prioriteta želi da saradnja sa kompanijama u ovoj oblasti bude osnova za nov ekonomski razvoj, poručio ej u Briselu, Predrag Novikov, šef predstavništva AP Vojvodine.\nOvo je utoliko važnije što predstavništvo Vojvodine u Briselu jeste servis institucija, ali i kompanija koje posluju u Vojvodini i gde je NIS prepoznao svoj interes da saradjuje I bude na mestima na kojima se gotovo svakodnevno donose odluke koje u značajnoj meri mogu uticati na uspeh u poslovanju.\nNemanje informacija o dugoročim posledicama i odsustvo lobiranja za je jedna od najskupljih opcija, naveo je Novikov I naglasio da se procenjuje da nakon početka pregovora za ulazak naše zemlje u EU sledi i postepena implementacija evropske regulative i primena standarda u brojnim privrednim sektorima.\nZato je i potrebno početi sa modernizacijom i pripremama za poslovanje na evropskom tržištu sa više od 500 miliona potrošača, gde i danas završva najveći deo izvoza Srbije.\nKakos u potvrdili I u NIS, reč je o sprazumu da koji predvija zajedničke projekte kojima će se se konkurisati kod razvojnih fondova, promocija kapaciteta AP Vojvodine u oblasti obnovljivih izvora energije kao i saradnja u nastupu prema relevatnim evropskim institucijama.\nNa osnovu strateškog opredeljenja pokrajinske administracije o podršci procesima regionalne saradnje i jačanju dugogodišnjih partnerskih odnosa sa regijama širom evropskog kontinenta, već sada postoje brojni partneri u Briselu, ali i u drugim evropskim prestonicama i posebno je važno da i držvne institucije, ali i privatni sektor to iskoriste. NIS je očigledno na dobrom putu da to i uradi, istakao je Predrag Novikov.


Neregistrovano vozilo odnose sa parkinga za minut\nTRENUTNA POZICIJA:Početna»Automobili»Neregistrovano vozilo odnose sa parkinga za minut\n14/09/2014 · Automobili\nSvetlana Jovanović iz beogradskog naselja Borča je doživela neprijatno iznenađenje kada je shvatila da na parkiralištu pored zgrade u kojoj je živeo njen otac nema njegovog automobila. Svetlana je ubrzo saznala da automobil nije ukraden, već, kako kaže, ,,po pozivu parking servisa, saznala sam da mi je po nalogu komunalne inspekcije odnet automobil. Koliko znam, od maja meseca krenula je akcija da se sva havarisana ili neregistrovana vozila uklanjaju sa javnih površina“.\nVozilo koje je pripadalo njenom ocu nije bilo registrovano jer je on preminuo u novembru 2013. godine i od tada niko nije mogao da produži registraciju.\n,,Nisam mogla da registrujem taj auto jer je ostavinska rasprava tek u septembru“, kaže Svetlana.\nIako je vozilo neregistrovano, Svetlani je bilo čudno što je automobil odnet jer, kako tvrdi, nema gužve na tom parkiralištu u Borči. Iz Parking servisa tvrde upravo suprotno:\n,,Neregistrovana, odnosno napuštena vozila najčešće prijavljuju stanari da bi se njihovim uklanjanjem oslobodila parking mesta“, naveli su u odgovoru.\nIz Komunalne inspekcije Opštine Palilula navode da su Parking servisu naložili da, u skladu sa Odlukom o komunalnom redu, uklone predmetno vozilo sa javne površine. Od inspekcije smo tražili dokaz da su vlasnika vozila obavestili da će automobil biti uklonjen sa parkirališta. Dokaz da je obaveštenje stavljeno na automobil nismo dobili, ali su iz Opštine Palilula poslali rešenje inspektora u kome je dat rok od samo 15 minuta da se ukloni neregistrovano vozilo.\nGradskom odlukom je omogućeno da inspektor može da ostavi čak i kraći rok od ovog. Naime, u odluci stoji da inspektor može doneti rešenje o uklanjanju vozila ili objekata ,,u određenom roku, koji se može odrediti na časove, a ako se radi o vozilu, rok se može odrediti i na minute“.\nOvo znači da komunalni inspektor ima pravo da ostavi rok od doslovno jednog minuta vlasniku havarisanog ili neregistrovanog vozila da ga ukloni sa javne površine. Rok od 15 minuta za uklanjanje vozila Svetlaninog oca svakako nije primeren jer se radi o vozilu koje nije registrovao, pa ne sme da učestvuje u saobraćaju. Svetlana bi morala da napravi saobraćajni prekršaj da bi vozilo uklonila u roku od 15 minuta, jer je gotovo nemoguće za to vreme organizovati odnošenje vozila paukom ili šlep službom.\nSada, kada je vozilo odneto, Svetlana kaže da se oseća bespomoćno.\n,,U parking servisu su mi rekli da moram da sačekam rešenje ostavinske rasprave i da, kad dobijem prenos na svoje ime, onda mogu dođem i platim da preuzmem vozilo, ali pre toga bukvalno ništa ne mogu da preduzmem“, kaže ona.\nParking servis prodaje stare automobile kao sekundarnu sirovinu\nSvetlanini troškovi za ovaj automobil se svakoga dana uvećavaju. Za sada mora da plati komunalnu kaznu u iznosu od blizu 9.000 dinara za donošenje vozila i ležarinu of 300 dinara dnevno posle isteka 72 časa od dovoženja vozila. Svetlanin otac je posedovao Toyotu Starlet iz 1986. godine pa se lako može desiti da troškovi nastali zbog sporosti sudova u sprovođenju ostavinskog procesa premaše vrednost vozila.\nKako navode iz Parking servisa, ukoliko ovlašćeni procenitelj ustanovi da je vrednost vozila manja od troškova odnošenja i čuvanja vozila ,,pozivamo vlasnika da preuzme vozilo i plati troškove. Ako se vlasnik ne javi, vozilo se prodaje kao sekundarna sirovina, bez mogućnosti ponovne registracije, što znači da takvo vozilo ne može da se nađe u saobraćaju“.\nU ovom slučaju Parking servis ne može da kontaktira Svetlaninog pokojnog oca, pa se može desiti da njegovo vozilo bude prodato.\nOčigledno je da procedura uklanjanja neregistrovanih automobila sa javnih površina nije osmišljena tako da vlasnicima vozila da priliku da pravovremeno reaguju, već da komunalna preduzeća i inspekcije lakše mogu da odnesu automobile.\nOvo bi možda i bilo dobro da komunalni inspektori i policija koriste svoje pravo da nalože odnošenje u roku od jednog ili tri minuta bahato parkiranih skupocenih automobila. Nažalost, po broju nepropisno parkiranih skupih vozila koje viđamo svakodnevno, stiče se utisak da za njihove vlasnike važe jedna pravila, a za vlasnike jedva pokretnih starih automobila druga, stroža pravila.\nhavarisana vozila neregistrovano vozilo na parkingu odnošenje vozila parking Parking servis uklanjanje havarisanih vozila uklanjanje neregistrovanih vozila\nDa li Dačija prodaje automobile čiji motori rade neispravno?\nMaxxx - 26/11/2017 15:46\nTaj zakon ili šta već ima daleko širu i nelogičniju primenu, možete komšiji koji je otišao na godišnji odmor da ispustite gumu, fotografišete i pošaljete prijavu. Iako je vozilo registrovano – imaju pravo da ga odnesu jer je pazi ovo: tehnički neispravno! Čuvajte se ove BANDE na vlasti!\nBane - 12/02/2019 17:04\nNe lupetaj.Tehnički neispravno vozilo ne sme da učestvuje u saobraćaju a ukoliko je registrovano sme da zauzima javnu površinu.\nOdgovori Bane Otkaži odgovor


Сарадња са Румунијом унапредиће прелаз Наково-Лунга - RCR BANAT\nSaradnja sa Rumunijom unaprediće prelaz Nakovo-Lunga\nZahvaljujući projektu „Povezivanje u Banatu” u okviru programa prekogranične saradnje Rumunija – Srbija, izgradiće se nedostajući sadržaji i tehnički opremiti granični prelaz Nakovo – Lunga za promet autobusa i teretnih vozila. Ovaj prelaz sada je otvoren samo za putnički saobraćaj od 7 do 19 sati.\nPosle šestomesečnih pregovora i usaglašavanja 17. avgusta je potpisan ugovor o realizaciji ovog projekta prekogranične saradnje, kojim je odobreno njegovo finansiranje. U Kikindi je ovih dana održan prvi, od planiranih osam sastanaka projektnog tima u kome su učestvovali predstavnici JP „Putevi Srbije”, rumunske opštine Žombolj, „Regionalnog centra za društveno- ekonomski razvoj Banat“ iz Zrenjanina i Grada Kikinde.\nParalelno je održan i sastanak Nadzornog odbora projekta kome su prisustvovali izvršni direktor u JP „Putevi Srbije” Biljana Vuksanović, direktorka RCR „Banat” Irena Živković i gradonačelnici Žombolja i Kikinde Darijus Postelniku i Pavle Markov.\nČlan Gradskog veća Kikinde za lokalni ekonomski razvoj i investicije Saša Tanackov saopštio je da će zajednički projekat trajati 24 meseca, a da će izgradnjom nedostajućih sadržaja i opremanjem biti stvoreni tehnički preduslovi da preko graničnog prelaza Nakovo – Lunga, nakon izmene međudržavnog sporazuma, bude omogućen promet autobusa i teretnih vozila bez ograničenja osovinskog opterećenja, što je značajno za razvoj privrede i grada.\nVrednost projekta je 1,813.477 evra, od čega će 1,541.455 evra biti finansirano iz sredstava IPA fonda EU, dok će radove na opremanju graničnog prelaza Nakovo dodatno finansirati Grad Kikinda u vrednosti 477.731 evro.\nTanackov pojašnjava da je prvobitno odobrena suma bila 2,291.209 evra, ali je zahtevana dodatna dokumentacija i dostavljanje novog Sporazuma o međunarodnom graničnom prelazu Nakovo – Lunga, koji je rumunsko Ministarstvo spoljnih poslova, i pored dogovora dvojice tadašnjih premijera Srbije i Rumunije, odbilo da potpiše uz obrazloženje da se za to nisu stekli potrebni uslovi i potreba.\n„Stoga je odobreno finansiranje smanjeno za vrednost planiranih radova na graničnom prelazu Nakovo, uz prethodni uslov da Grad Kikinda obezbedi sredstva za te radove. Pored infrastrukturnih radova biće osnovana i kancelarija za informacije i promociju prekogranične ekonomske saradnje u okviru Gradske uprave Grada Kikinda. Takođe će biti uspostavljena mreža za prekograničnu saradnju i napravljen portal čiji će cilj biti poboljšanje i proširenje ekonomske saradnje između pogrnaičnih opština“, dodao je Tanackov.\nSve predviđene aktivnosti, naglašava Tanackov, imaju za cilj unapređenje uslova za kretanje ljudi, promet robe i usluga u prekograničnoj oblasti, razvoj međunarodnog graničnog prelaza Nakovo – Lunga, prevazilaženje shvatanja granice kao barijere i promovisanje jače saradnje i kontakata između pograničnih regiona i zajednica.\nSaopštenje za javnost IBC\nDrugi sastanak projektnog tima na projektu “Improvement of Banat Connectivity – IBC”\nJoš bolje povezivanje Banata\nImprovement of Banat Connectivity – IBC


Plaća se kvalitet\nVesti :: Plaća se kvalitet\nDOM zdravlja u Sopotu, opšte bolnice u Paraćinu, Ćupriji i Sremskoj Mitrovici, apoteke u Subotici, Loznici, Smederevu i\nSremskoj Mitrovici, ocenjene su najvišom ocenom sa tri zvezdice, jer su ispunili sva očekivanja Ministarstva zdravlja Srbije o unapređenju kvaliteta rada.\n- Da bi se sistem promenio, neophodna volja, podrška kvalitetu i, naravno, timski rad - rekao je Tomica Milosavljević, ministar zdravlja, u ponedeljak na petoj Nacionalnoj konferenciji o stalnom unapređenju kvaliteta zdravstvene zaštite. - Zdravstveni radnici su, odlučujući da se bave medicinom, odlučili da uče celog života.\nSvetlana Vukajlović, direktor Republičkog zavoda za zdravstveno osiguranje, najavila je da će u narednom periodu, upravo kvalitet rada biti merilo finansiranja u ustanovama.\n- Danas imamo dve krajnosti - ustanove koje rade sa 50 odsto kapaciteta i one koje ispunjavaju daleko više od svojih mogućnosti - rekla je Svetlana Vukajlović. - Ta praksa mora da se promeni, a to traži i Međunarodni monetarni fond. Domovi zdravlja "Stari grad", "Voždovac" "Studenica" u Kraljevu, i DZ u Valjevu, imaju više od 80 odsto pacijenata koji su izabrali svoje lekare i oni će do kraja godine, biti dodatno finansirani.\n1. Septembar 2009. Vesti 0 2206\nkoje kvalitet ustanove vise vesti placa zdravlja daleko rade zdravstvene kapaciteta ispunjavaju\nTri reči: koje ispunjavaju daleko, isto finansirati ustanove, najbolje zdravstvene ustanove, izabrane najbolje zdravstvene, kvalitet vesti placa\nDve reči: daleko vise, ispunjavaju daleko, koje ispunjavaju, koje rade, ustanove koje\nJedna reč: koje, kvalitet, ustanove, vise, vesti, placa, zdravlja, daleko, rade, zdravstvene, kapaciteta, ispunjavaju


“Na taj način pomažete da sačuvamo našu ekonomiju i da, kad epidemija prođe, krenemo kao zemlja još brže da se razvijamo”, kazala je Mihajlović.\n“Građevinarstvo je u najtežim danima za Srbiju pokazalo svoju snagu i pokazalo koliko je važno za njenu budućnost. Danas je u Srbiji aktivno 61.844 gradilišta, čak 16.000 više nego u istom periodu prošle godine, a u drugom kvartalu 2020. je broj zaposlenih veći 10 odsto nego u istom periodu 2019”, navela je ona.\nMihajlović je podsetila da je udeo građevinarstva u BDP u 2014. godini iznosio svega 3,2 odsto, da bi u 2019. godini dostigao 5,7 odsto BDP.\n“Zahvaljujući svemu što smo zajedno uradili, danas je građevinarstvo glavni oslonac privrednog rasta i verujem da će tako biti i u godinama ispred nas, jer nas očekuju novi veliki projekti vredni milijarde evra”, navela je ministarka.


Dodik: Vidjeti ljude u ovom stanju je zaista potresno\nSrpski član Predsjedništva BiH Milorad Dodik izjavio je da je Republika Srpska pokazala spremnost da upravlja krizom izazvanom pandemijom virusa korona.\nPrilikom dolaska u posjetu Univerzitetskom kliničkom centru /UKC/ Republike Srpske i prije obilaska najugroženijih pacijenata na kovid odjeljenju, Dodik je naglasio da je zdravstveni sistem pokazao sposobnost da prihvati povećan broj pacijenata i servisira sve potrebe vezano za bolesnike.\n"Došao sam ovdje da ljudima koji su oboljeli na ovaj način, u ime svih koje predstavljam, čitave Republike Srpske, dam podršku. Osim toga, ovdje sam da se zahvalim zdravstvenim radnicima koji u kontinuitetu već osam mjeseci izdržavaju napore, kojima su izloženi", rekao je Dodik novinarima.\n"Meni koji nisam ove struke, vidjeti ljude u ovom stanju je zaista potresno. Želim da se zahvalim zdravstvenim radnicima i sada sam se zaista uvjerio koliko je težak njihov posao. Želim da im se zahvalim i da im kažem da ću se založiti za neki dio nadoknade za vas koji ste izloženi svakodnevno sa kovim bolesnicima da se nađe u narednom vremenu", rekao je Dodik.\nSrpski član Predsjedništva je poručio da se Republika Srpska potrudila da obezbijedi sve neophodne repromaterijale, opremu i lijekove, te da Srpska u tom smislu ima zalihe za tri do šest mjeseci.\nGeneralni direktor UKC-a Vlado Đajić istakao je da je ova ustanova u posljednjih nekoliko dana primila više od 450 pacijenata oboljelih od kovida 19 i da su više od 50 pacijenata priključili na respiratore, dok su za više od 200 pacijenata pružili kiseoničku podršku.\n"Mislim da smo jedan od rijetkih kliničkih centara u regionu koji pod jednim krovom ima 450 pacijenata zaraženih virusom korona. Svi imaju jednokrevetne i dvokrevetne sobe, komfor, svu moguću terapiju i drugu podršku", rekao je Đajić.\nOn je dodao je UKC među rijetkim centrima koji ima Urgentni centar gdje za sat vremena pacijentima bude urađen CT, rentgen, laboratorija i pi-si-ar dijagnostika kovida 19.\n"Mi to sami ne bi mogli bez pomoći institucija Republike Srpske i srpskog člana Predsjedništva BiH. Sve što smo od njih tražili to smo i dobili", rekao je Dodik.\nPrema njegovim riječima, dokaz da srpski član Predsjedništva sve što obeća i ispuni jeste ova posjeta UKC-u, kojom želi da pruži podršku zdravstvenim radnicima, ali i svim oboljelim.\nĐajić je Dodiku zahvalio na svemu što je uradio za zdravstveni sistem i UKC.\nPatrijarh Porfirije u posjeti Doboju


Sistem za odsumporavanje u TE „Kostolac B“: Novim tehnologijama do bolje zaštite\nPOČETNA ENERGETIKA I RUDARSTVO Sistem za odsumporavanje u TE „Kostolac B“: Novim tehnologijama do bolje zaštite\nOsim smanjenja emisije sumpornih oksida, ovo postrojenje smanjuje i emisiju praškastih materija.\nNovo postrojenje za odsumporavanje dimnih gasova u Termoelektrani „Kostolac B“, kostolačkom ogranku „Elektroprivrede Srbije“, donosi višestruku korist. Najvažnija je poboljšanje zaštite životne sredine, prvenstveno zbog činjenice da je emisija sumpor-dioksida i praškastih materija sada znatno manja nego u prethodnom periodu. Pored značajnog redukovanja zagađujućih materija, sada se u kostolačkom ogranku prodaje i gips, koji nastaje kao nusprodukt u radu sistema za odsumpravanje.\nKvalitet vazduha je poboljšan i smanjivanjem emisije praškastih materija u dimnim gasovima TE „Kostolac B“, a sam proces odsumpravanja odvija se u kontinuitetu, baš kao i proizvodnja električne energije. Smenski način rada omogućava da se kontinuirano smanjuje nivo zagađujućih čestica.\nMarko Cimbaljević, vodeći inženjer za odsumporavanje u Termoelektrani „Kostolac B“, kaže da se u radu ovog postrojenja koristi krečnjak.\n− U toku 2021. godine, prema količini utrošenog krečnjaka, čiji se vodeni rastvor koristi kao sorbent, proizvedeno je oko 160.000 tona gipsa. Određene količine se lageruju, a deo se prodaje privredi kao sirovina. Sam rad postrojenja za odsumporavnje veoma je uhodan, završen je probni rad i zaposleni su upoznati do detalja sa ovom tehnologijom, s obzirom na to da je ovo prvo postrojenje tog tipa koje je izgrađeno u sistemu „Elektroprivrede Srbije“ – kaže Cimbaljević. − Postrojenje za odsumporavanje funkcioniše dobro i posle faze probnog rada.\nOn ističe da je najvažnije očekivanje ispunjeno − emisija sumpor-dioksida je višestruko smanjena, a znatno su redukovane i emisije praškastih materija, čime je ostvaren važan pomak u zaštiti životne sredine i očuvanju kvaliteta vazduha.\n− Emisija sumpor-dioksida smanjena je od 25 do 30 puta u odnosu na prosek. Količine izmerene na bloku 1 u martu su u okviru predviđenih zakonom, to jest imaju nižu vrednost od granične vrednosti emisije (GVE), koja po sadašnjem zakonu iznosi 200 miligrama po kubnom metru. Kao poseban benefit rada postrojenja za odsumporavanje istakao bih i veliko smanjenje emisije praškastih materija, čija je prosečna vrednost daleko niža od GVE, a koja po sadašnjem zakonu iznosi 50 miligrama po kubnom metru. Emisija praškastih materija na bloku 1 u martu iznosila je oko 15 miligrama po kubnom metru – rekao je Cimbaljević.\nU narednom periodu očekuje se dodatno pooštravanje dozvoljenih emisija dimnih gasova i praškastih materija koje stvaraju termokapaciteti za proizvodnju električne energije. Na osnovu ovog iskustva, TE „Kostolac B“ s postojećom tehnologijom za odsumporavanje dimnih gasova moći će da zadovolji i nove zahteve.\nU planu je da se ovakvo postrojenje izgradi i za potrebe Termoelektrane „Kostolac A“, koje će omogućiti da se i ta termoelektrana svrsta u termokapacitete koji zadovoljavaju propisane emisije dimnih gasova. Ove obaveze preuzete su u skladu s direktivama Evropske unije, koje je su prihvatile i članice Energetske zajednice u skladu sa evropskom direktivom o velikim ložištima, koja je prethodila trenutno važećoj direktivi o industrijskim emisijama.\nImajući u vidu dalje pooštravanje regulative za emisije velikih ložišta, a na osnovu performansi postrojenja i dosadašnjeg rada zaposlenih u eksploataciji i održavanju, može se reći da će TE „Kostolac B“ spremno dočekati nove izazove i na njih i odgovoriti, rekao je Marko Cimbaljević.\nte ko b\nPRETHODNI ČLANAKVlasnici parcela da se jave Gradskoj upravi do 27. maja\nSLEDEĆI ČLANAKMatić: Robne rezerve reagovaće sa dodatnih 23.000 tona brašna\nLežište uglja „Kostolac Zapad“: Za sigurnu budućnost snabdevanja ugljem\nAkcija dobrovoljnog davanja krvi na kopu „Drmno“: Humani rudari\nDušan Stević, najmlađi šef rudarskog sistema na kopu „Drmno“: Mlade snage preuzimaju odgovornost\nDubinsko predodvodnjavanje na PK „Drmno“: Radovi se privode kraju\nSa Površinskog kopa „Drmno“: Stabilna proizvodnja uglja


ZNAČAJNA PODRŠKA PORODICI U SRPSKOJ | SRNA\nZNAČAJNA PODRŠKA PORODICI U SRPSKOJ\nBANjALUKA, 11. SEPTEMBRA /SRNA/ - Predsjednik Republike Srpske Željka Cvijanović izjavila je danas u Banjaluci da institucije Republike Srpske imaju važne mjere i značajna izdvajanja za podršku porodici u cjelini.\nOna je nakon sastanka, na kome je predstavljena naučnoistraživačka studija "Demografski razvoj i populaciona politika Republike Srpske - analiza stanja i prijedlog mjera", rekla novinarima da će, uz mjere koje će biti sprovedene, biti analizirane i one koje su ranije sačinjene.\n"Institucije Republike Srpske, zajedno sa stručnim timom i širom javnosti, baviće se pitanjima populacione politike organizovano, a ne na neki izolovani način, jer je to pitanje od opšteg društvenog karaktera za čije rješavanje je potreban jedinstveni front svih institucije u saradnji sa ljudima kojima je to struka, koji znaju prepoznati određena kretnja i šta treba raditi u budućem periodu", pojasnila je Cvijanovićeva.\nOna je naglasila da sada po prvi put Republika Srpska ima sistematizovane mjere populacione politike na osnovu kojih treba uraditi analizu budućih koraka i postignutih efekata, što znači da će se na jedan drugačiji način pratiti rezultati svake od predviđenih mjera.\nPredsjednik Republike je istakla da niko ne može biti zadovoljan novim ljudskim resursima, njihovim potencijalim, brojem novoređenih beba, te da na svaki mogući način to pitanje treba tretirati stručno.\n"Drugi segment, koji je takođe u izgradnji u okviru ove studije, jeste problematika koja je došla do izražaja u nekoliko prethodnih godina a odnosi se na migracije stanovništva. To pitanje nije izolovan problem i ne odnosi se samo na Srpsku, već na kompletan region, čak i na zemlje članice EU gdje je prisutno kretanje stanovništva iz jedne zemlje u drugu da bi ljudi obzebijedili drugačije uslove za život i rad", navela je Cvijanovićeva.\nU tom pogledu, kaže predsjednik Srpske, predstoji preduzimanje cijelog niza mjera koje se odnose na podršku majci, djetetu, porodici u cjelini, počevši od mjera koje se već primjenjuju poput prve pomoći za novorođenče, preko jednokratne pomoći za treće i četvrto dijete, dodjele besplatnih udžbenika za učesnike prvog i drugog razreda, besplatni udžbenici za odlikaše iz višečlane porodice od trećeg do devetog razreda, kao i stambeni krediti za mlade bračne prave, dječiji dodatak, podrška nezaposlenim i zaposlenim porodiljima.\n"Mnogo stvari je urađeno, mnoga davanja su obezbijeđena ali mi moramo da obezbijedimo bazu da nas ima više i to podsticanjem rađanja i povećanja stope nataliteta. Da bi nas bilo više i da bi podstakli rađanje, nije samo stvar finansijskog davanja, to je društveni problem i postoji niz nematerijlanih davanja i koraka koje moramo svi da preduzemo da bi došli do rezultata", naglasila je Cvijanovićeva.\nOna je rekla da je jedna od mjera svakao i podizanje životnog standarda. "Mi podržavamo to što u tom smislu radi Vlada Srpske, a to znači da je potrebno obezbijediti veće zapošljavanje, veće plate zaposlenim i bolje uslove za život u svakom segmentu", rekla je predsjednik Republike.\nOna je naglasila da je mnogo mjera koje se mogu preduzeti i da predstoji sada veliki posao i sveobuhvatna reforma obrazovnog sistema, koja je već počela.\n"Prethode nam mjere koje podrazumijevaju da se odreknemo starih način obrazovanja, da se napusti učenje onih stvari do kojih danas možete vrlo lako da dođete ili da dobijete informaciju. Moramo da napravimo sistem obrazovanja koji će omogućiti veće šanse zapošljavanje i obrazovni kadar učiniti takvim da imaju alternativna znanja", navela je Cvijanovićeva.\nOna je poručila da je mnogo koraka koje treba preduzeti u predstojećem periodu, ali koja se mogu učiniti realnim i koja će u narednom periodu omogućiti kretanje naprijed.\nCvijanovićeva je dodala da se upravo ova studija u značajnoj mjeri bavi svim tim aspektima koji treba da mobilišu sve institucije, ljude i društvo u cjelini da se dalje predano radi za dobrobit Srpske.\n"Mi želimo da napravimo vezu između institucija i nevladinog sektora, imaćemo mnogo partenra koji će biti uključeni a sve sa ciljem da ova studija postane vlasništvo cijelog društva a ne samo institucija. Danas već imamo prvu debatu u Vladi Republike Srpske u organizaciji nadležnih ministarstva i u saradnji sa našim stručnjacima uz postepeno uključivanje nekih drugih aktera", rekla je Cvijanovićeva.\nOna je naglasila da svi razumiju složenost ovih problema koji su detaljno analizirani i u zemljama okruženja. "Upoznati smo šta su zemlje u regionu radile i preduzimale u tom smislu i došli do podatka da su naša davanja ako ništa drugo onda uporediva sa njihovim, a u nekim segmentima čak i bolja nego što je to slučaj sa zemljama okruženja", navela je Cvijanovićeva.\nSastanku su osim Cvijanovićeve, prisustvovali srpski član Predsjedništva BiH Milorad Dodik, predsjednik Vlade Srpske Radovan Višković, ministri u Vladi koji čine Savjet za demografsku obnovu, te članovi ekspertskog tima.


Info & Novosti - CWG Balkan doo\nVoda je sastavni deo našeg organizma, a ako je ne pijemo u dovoljnim količinama u našem telu će početi da se događaju neobične i ne tako dobre stvari. Sakupićete 'lažne' kilograme Iako zvuči neobično, ali ispijanje premalo vode uzrokuje zadržavanje vode u telu zbog čega izgledamo...\nStručnjaci tvrde da se prirodna izvorska voda sastoji od 18 različitih molekularnih jedinjenja i 15 raznovrsnih jona, dok destilovana i "kišnica" ne sadrže te elemente. Voda u izvornom obliku pravi je eliksir zdravlja i mladosti, daleko blagotvornija od one koja je nastala laboratorijskim sjedinjavanjem vodonika...\nKakvu vodu piju građani Srbije? Stručnjaci kažu u Srbiji trenutno nema dovoljno zdrave vode za piće. N1 istražuje da li je zbog toga ugroženo zdravlje građana? Nadležnima se već godinama postavlja pitanje kakvu vodu piju građani Srbije, uz analize stručnjaka da bi Srbija u budućnosti...\nCWG Balkan doo dobila AAA rejting od Bisnode. Bisnode kompanija već 26 godina tradicionalno dodeljuje […]\nCWG Balkan i ove godine izlaže na Sajmu Voda. Posetite nas na štandu br 62. […]\nOd 15. do 17. novembra ove godine održan je deveti po redu Sajam Voda, koji je […]


PRVI NA SEMAFORU IMA TRI SEKUNDE DA KRENE – Televizija srpske dijaspore\nVozači koji ne krenu u tri sekunde od kada se na semaforu upali zeleno svetlo nerviraju one koji čekaju iza njih, pokazali su rezultati ankete sprovedene u Velikoj Britaniji.\nAnketa britanske organizacije za pomoć na putevima (RAC) sprovedena na 2.498 vozača u Ujedinjenom Kraljevstvu pokazuje da 46 odsto vozača smatra da ne smeju da prođu više od tri sekunde od „paljenja zelenog“ do kretanja vozača.\nOko 17 odsto ispitanika kazalo je da često ne uspeju da prođu kroz zeleno svetlo zbog vozača ispred njih koji ne reaguju pravovremeno. Oko tri četvrtine (64 odsto) tvrdi da je na zelenom svetlu moralo da čeka i po više od 10 sekundi.\nPokazalo se da muškarce sporost pri kretanju nervira više nego žene (50 odsto u odnosu na 41 odsto). Oko trećine (35 odsto) ispitanika kazalo je da mogu da podnesu ako nekome treba između četiri i šest sekundi, a sedam odsto ispitanika je po tom pitanju vrlo opušteno pa su odgovorili da mogu da čekaju koliko god treba.\nPortparol RAC-a Sajmon Viilijams je rekao da se sve više od tri sekunde “može činiti kao večnost kada pokušavate da prođete semafor”, pogotovo jer na nekim semaforima zeleno svetlo traje po samo 15 sekundi.\n“Čekanje ozbiljno smanjuje broj vozila koja mogu da prođu pre nego što se upali crveno svetlo, zbog čega se stvaraju čepovi, a moguće je da se povećava i zagađenost vazduha”, dodao je.\n“Osim što produžuje vreme vožnje, ovo može uticati na bezbednost u saobraćaju, pogotovo kada vozači naglo krenu jer su kasno primetili promenu svetla, zbog čega ni ne provere retrovizore kako bi se uverili da mogu da krenu”, upozorava Vilijams.\nOPTUŽNICA ZA DOBROVOLJAČKU


Svi kursevi – ANIMA\nPočetna / Svi kursevi\n3,600 Din. 2,400 Din.\nPoznat po svojoj svestranosti i jednostavnosti korišćenja, 3DS MAX je vodeći paket za kreiranje digitalnog sadržaja. Bilo da vizuelizujete kompjuterski podržane forme ili animirate filmove, 3DS MAX ima moć i fleksibilnost da zadovolji kreativne potrebe vaše produkcije\nSavladajte osnovne funkcije Solidworks-a i osavremenite svoj način rada. Naučićete kako se kreiraju 2D skice i osnovne 3D forme i savladati tehnike kao što su obaranje ivica i bušenje rupa. Nakon toga slede lekcije koje se bave izradom sklopova i pripremom tehničke dokumentacije.\nNa ovom kursu ćete naučiti kako da svoje AutoCAD projekte prebacite u Revit. Početne lekcije obuhvataju ubacivanje i povezivanje podataka, ažuriranje i usklađivanje sa ostalim elementima. Nakon toga sledi upoznavanje sa naprednim tehnikama rada u Revit-u i saveti za efikasnu razmenu podataka.\nOvaj kurs je namenjen iskusnim korisnicima AutoCAD-a koji žele da pređu na Revit. U tom cilju nakon upoređivanja ova dva programa slede lekcije u kojima ćete se upoznati sa novim radnim okruženjem, tehnikama za prenos postojećih crteža i primenom nivoa i familija.\nOvaj kurs će vam pomoći da savladate osnovne tehnike rada u Revit-u. To znači da ćete prvo naučiti kako se kreiraju osnovni elementi poput zidova, vrata, prozora i stepeništa a zatim savladati rad sa nivoima, kontrolu prikaza, dodavanje kota, simbola i natpisa. Na kraju sledi kreiranje detalja i kompletiranje projekta.\nNapravite svoju Online prodavnicu uz pomoć jednog od najpopularnijih dodataka za WordPress. WooCommerce vam omogućava da na jednostavan način ponudite svoje proizvode i usluge a tu su i napredne funkcije za automatsku naplatu, organizaciju dostave i upravljanje prodajom.\nNaučite kako se PayPal koristi za slanje i prijem novca preko Interneta. Pored toga, ovaj kurs obuhvata i teme koje su namenjene prodavcima, što znači da ćete savladati slanje faktura, kreiranje izveštaja i upotrebu čitača za kartice. Na kraju, tu su i saveti za izbegavanje sporova i njihovo rešavanje.


Prethodno ih je iz koloseka izbacila korona, tako da pred meč sa Olimpijakosom nisu imali svest o trenutnim mogućnostima. Odigrali su dovoljno dobro za prvu pobedu nad bratskim klubom u pet atinskih susreta (76:72), kojom su uskočili u poslednji vagon kompozicije sa Top 8 fazom kao potencijalnim odredištem.\nSTIŽU MESINA I OBRADOVIĆ\nZVEZDU naredne nedelje očekuje dupli evroligaški program u hali "Aleksandar Nikolić". U utorak protiv Milana sa Etoreom Mesinom, a dva dana kasnije gost je Monako sa Sašom Obradovićem, koji je prošle sezone vodio crveno-bele dok nije dobio otkaz nakon šest meseci od potpisa.\nSa skorom 8-12 imaju samo poraz više od Efesa na osmom mestu, takođe i tri odložene utakmice, sa Fenerbahčeom i Realom kod kuće i sa Žalgirisom u gostima. Ako se kraljevski klub kao lider može smatrati favoritom, u duelima sa turskim i litvanskim timom postoje realni izgledi da se dopišu dve pobede.\n- Nastavićemo da se borimo za plej-of dok god postoje bilo kakve šanse - glasi poruka uvek ratnički raspoloženog Nikole Kalinića, nakon trijumfa u pirejskoj luci, koja je prvi put osvojena u dosadašnjem toku evroligaške sezone.\n- Mislim da smo timski igrali dobro, borili smo se i fizički bili na veoma visokom nivou. Doživeli smo neke teške poraze u poslednje vreme, ja sam promašivao važne šuteve, slobodna bacanja takođe, ali smo konačno uspeli da uzvratimo udarac.\nKK Crvena zvezda KK Olimpijakos Evroliga Nikola Kalinić\n56 FRANCUZ RASKRINKAO UKRAJINSKE LAŽI: Zapadni novinari snimali lažne fotografije i okrivljuju Ruse


Hemofarm - Vesti - Srbiji preti crveni mentalni alarm\nPrema broju ljudi koji pate od depresije Srbija je još pre pandemije COVID-19, sa pet odsto obolelih, bila iznad svetskog proseka. Stručnjaci procenjuju da će uticaj aktuelne pandemije na mentalno zdravlje ljudi biti veliki i da broj psihičkih poremećaja izazvanih stresom širom sveta beleži rast. Prema Svetskom ekonomskom forumu, svaka treća osoba razvija anksioznost i depresiju prouzrokovanu novonastalom situacijom, a domaći psihijatri i psiholozi očekuju sličan trend u Srbiji. Kako bi se sprečilo da pandemija koronavirusa bude praćena epidemijom psihičkih poremećaja, Hemofarm fondacija u saradnji sa Filozofskim fakultetom u Beogradu i uz podršku Ministarstva zdravlja Republike Srbije pokreće nacionalnu kampanju za očuvanje mentalnog zdravlja, borbu protiv rastuće depresije i stigme koja prati obolele pod nazivom „NESALOMIVI“.\nBilbordi sa porukom „Pazi, lomljivo“ i „Ne daj da te slomi“ vidljivi u 18 gradova u Srbiji, prvi su u nizu aktivnosti ove kampanje čiji je glavni cilj podizanje svesti javnosti o depresiji, značaju prevencije i zaštite psihičkog zdravlja građana u Srbiji, kao i pružanje direktne podrške obolelima od depresije. Kampanja „NESALOMIVI“ predstavlja pokret za osnaživanje osoba sa depresijom, obezbeđuje mrežu stručne podrške obolelima i poziva na aktivno angažovanje svih u borbi protiv ovog poremećaja i stigme koja prati obolele. U okviru ove kampanje, Hemofarm fondacija je obezbedila:\n•\tu saradnji sa kompanijom Telekom Srbija, besplatan SOS broj 0800 001 002, operativan 24 sata sedam dana u nedelji. Na ovom telefonskom broju građani će moći da potraže stručnu pomoć koju ću pružati stručnjaci pri Specijalnoj bolnici za psihijatrijske bolesti “Dr Slavoljub Bakalović” u Vršcu i Specijalnoj bolnici za psihijatrijske bolesti u Gornjoj Toponici.\n•\tadresar ustanova za brigu o mentalnom zdravlju u kojem će na jednom mestu biti objedinjene kontakt-informacije većeg broja specijalizovanih zdravstvenih ustanova u zemlji. •\tna veb-sajtu www.nesalomivi.rs dostupni su tekstovi i saveti naših stručnjaka za unapređenje psiho-socijalnog zdravlja, ispovesti osoba koje se bore protiv depresije, kao i najčešća pitanja i odgovori za prevazilaženje ove bolesti.


RUSKA PORUKA ZA SVE! Lavrov ISPALIO HRVATE, otkazao posetu Zagrebu da bi duže bio u Beogradu! | Happy BSC portal\nPoseta ministra inostranih poslova Rusije Sergeja Lavrova našoj zemlji, zakazana za 28. i 29. oktobar, znak je da odnosi Srbije i Rusije nisu narušeni.\nVeć mesecima se u jednom delu javnosti polemiše o šumovima na relaciji Moskva–Beograd, pogotovo nakon potpisivanja sporazuma u Vašingtonu i tvita portparolke ruskog Ministarstva inostranih poslova Marije Zaharove, koja je susret Aleksandra Vučića i Donalda Trampa predstavila scenom iz filma „Niske strasti”.\nIako se Zaharova izvinila zbog neprimerenog tvita i objasnila da njena poruka nije poslata na račun Srbije, usledile su nove spekulacije u vezi s navodnim otkazivanjem posete ruskog predsednika Vladimira Putina Beogradu, koja, uzgred budi rečeno, nije bila ni zakazana. Dolazak Lavrova u dvodnevnu posetu Beogradu definitivno stavlja tačku na sve nedoumice, ako ih je uopšte i bilo.\nSagovornici lista slažu se da su odnosi Srbije i Rusije tradicionalno čvrsti, o čemu svedoče i najnoviji događaji. Ne samo da je najavljeno otvaranje predstavništva ruskog Ministarstva odbrane u okviru MO Srbije, već je ruski ministar inostranih poslova Sergej Lavrov u okviru balkanske turneje otkazao posetu Zagrebu, a produžio boravak u Beogradu. Marija Zaharova potvrdila je juče da će Lavrov posetiti Srbiju i Republiku Srpsku.\n- Predviđen je sastanak s predsednikom Srbije, kao i prisustvovanje svečanosti povodom završetka unutrašnjeg uređenja Hrama Svetog Save i paljenja ’večnog plamena’ na Groblju oslobodilaca Beograda - najavila je Zaharova.\nI ambasador Srbije u Rusiji Miroslav Lazanski izjavio je juče za televiziju Pink da je dobro što Lavrov dolazi u Beograd. Podsetio je da je ovo druga ovogodišnja poseta Lavrova našoj zemlji. To govori, kako je naglasio, da su odnosi Srbije i Rusije „odlični i da imaju kontinuitet i racio”. S druge strane, dopisni član SANU i dugogodišnji ambasador u Rusiji dr Slavenko Terzić ocenjuje da poseta Lavrova Srbiji i Balkanu svedoči da Rusija ima svoje interese u ovom regionu i da nije spremna da se povlači.\nDiplomata Živadin Jovanović smatra da je reč o važnoj poseti budući da je Rusija jedna od zemalja koje su najviše pogođene epidemijom virusa korona. „Poseta ministra Lavrova u uslovima kada je diplomatska aktivnost proređena izuzetno je značajna i znak je da Srbija i Rusija i u ovim uslovima održavaju redovan dijalog na strateškom nivou.\n- Ona daje podsticaj učvršćivanju tradicionalnih prijateljskih odnosa između naše dve zemlje - izjavio je Jovanović. Ovaj iskusni diplomata kaže da je siguran da je Rusija s posebnom pažnjom pratila razgovore delegacija Beograda i Prištine u Vašingtonu i analizirala sve papire koji su tamo potpisani.\n- Rusiji sasvim sigurno ne odgovaraju stavke koje govore o diverzifikaciji saradnje u oblasti energetike. Takozvani vašingtonski sporazum je neobičan po mnogo čemu jer su se tamo Srbija i Amerika dogovarale o tome kakav bi odnos Srbija trebalo da ima prema trećim zemljama. To ukazuje na izvesna ograničenja u nezavisnosti naše spoljne politike. Mi možemo pričati da smo nezavisni, ali to neće promeniti realnost - kaže Jovanović i dodaje da će „papiri iz Vašingtona” biti predmet analize u mnogim zemljama.\nKaže da je primetio da imamo potrebu da se „pravdamo Zapadu” kada god započnemo pregovore s Rusima.\n- Širenje saradnje s Rusijom nije nikakva rusofilija već nasušna potreba Srbije i njene bezbednosne politike. Naši odnosi s Rusijom i Kinom su strateški, a to nemamo u odnosima sa SAD, EU i NATO-om - dodaje Jovanović.\nKada je u pitanju otvaranje ruskog predstavništva pri Ministarstvu odbrane, Jovanović podseća da zvanični sporazum nije potpisan, niti su saopšteni detalji. On podseća da humanitarci iz Srpsko-ruskog humanitarnog centra kraj Niša nisu dobili diplomatski imunitet i da je bilo mnogo pokušaja da se diskredituje rad ovih ljudi.\n- Pod pritiskom Amerike, nekoliko ruskih državljana koji rade u centru nije dobilo imunitet koji uživaju hiljade vojnika iz NATO-a - kaže naš sagovornik. Njega ne iznenađuje činjenica da Vladimir Putin neće posetiti Srbiju, kao što je dogovarano, jer su, kako podseća, u većini zemalja u kriznim situacijama šefovi država u obavezi da budu na raspolaganju 24 časa.\nPre nekoliko dana upravo o tome je govorio i predsednik Aleksandar Vučić, navodeći da Putin jedva čeka da dođe u Srbiju i raduje se tome, ali da nije trenutak budući da Rusi imaju 15.000 obolelih od korone i 300 mrtvih dnevno. Da ne treba tražiti šumove u odnosima Srbije i Rusije siguran je direktor Centra za društvenu stabilnost Ognjen Karanović.\nOn naglašava da su naši odnosi tradicionalno dobri.\n- Poseta Vladimira Putina Beogradu nikada nije bila zakazana. Zbog velikih zdravstvenih izazova s kojima se suočavamo sasvim je razumljivo da se od toga odustalo. Rusija je naš zaštitnik i to dokazuje činjenica da je Lavrov otkazao posetu Zagrebu kako bi produžio boravak u Beogradu - kaže Karanović.\nSmatra da Rusija, kao ni Evropska unija, nisu s preteranom naklonošću gledali na postizanje vašingtonskog sporazuma i na učvršćenje veza Beograda i Vašingtona, ali navodi da to ne može da poremeti naše geostrateške odnose.\n- Ukoliko Rusija ima interes da razvija odnose sa Srbijom, taj sporazum ih ne može narušiti. Rusija je shvatila da su se političke prilike u Srbiji promenile, nema bojazni da ćemo postati član NATO-a, što njima puno znači. Mi jesmo na putu ka EU, ali održavamo bliske i prijateljske odnose sa svim globalnim činiocima - kaže Karanović i podseća da Srbija nije učinila ništa na štetu Rusije.\n- Nismo im uveli sankcije 2014. godine, a u međuvremenu je naš državni vrh imao mnogo susreta s Putinom i drugim funkcionerima - podseća Karanović i dodaje da su naši odnosi bliski i nenarušeni.\nTerzić: Moskva uvek stajala iza načela „Balkan balkanskim narodima”\nNekadašnji ambasador Srbije u Rusiji Slavenko Terzić kaže za da Rusija, kao i sve velike sile, ima svoje prioritete i da Balkan, možda, nije u vrhu tih prioriteta, ali da su koreni ruskog prisustva ovde duboki i traju vekovima.\n- Često se zaboravlja da je Rusija, i kad je sledila svoje geopolitičke interese, presudno doprinela emancipaciji Balkana i da je uvek stajala iza načela ’Balkan balkanskim narodima’. Rusija pokazuje da je zainteresovana za stabilnost Balkana - kaže Terzić.\nOn dodaje da ne postoji nikakva „ruska opasnost”. To je stari mit, kako navodi, kojim se prikrivaju sopstvene agresivne namere.\n- Sergej Lavrov je vodeće ime svetske diplomatije i stoji na čelu sjajne diplomatske škole. Ruska podrška Srbiji na međunarodnom planu od izuzetnog je značaja. Reč je o podršci strateške važnosti koja nadilazi trenutne kombinacije - stav je našeg sagovornika.\nDodik: Sastanak i ručak u Istočnom Sarajevu\nPovodom posete ruskog šefa diplomatije Sergeja Lavrova član Predsedništva BiH Milorad Dodik izjavio je juče da Republika Srpska ima odlične odnose s Rusijom, bez obzira na sve pritiske koji nisu mali.\nDodik je rekao novinarima u Šipovu da su nekorektne optužbe za navodno rusko mešanje u ovdašnje unutrašnje poslove i da se upravo oni koji iznose takve optužbe najviše mešaju.\nNaglasio je, kako prenosi Tanjug, da je veoma važno što Lavrov dolazi u Republiku Srpsku, dodavši da je zvanična poseta Bosni i Hercegovini samo neko formalno pokriće.\nIstakao je da će sastanak rukovodstva Srpske s Lavrovom biti organizovan u Istočnom, odnosno Srpskom Sarajevu. Dodik je rekao da je planiran i zajednički ručak, nakon čega odlaze zajedno u Beograd.


Ђерлек: Увести строже контроле, мере кршене на сваком кораку\nHomeDRUŠTVOĐerlek: Uvesti strože kontrole, mere kršene na svakom koraku\n„Možemo mi donositi kakve god hoćemo mere, ali ako nema dobre kontrole, onda nam to ništa ne vredi. Puna šetališta su isto kao da na Marakanu pustite 50.000 navijača. To smo juče imali na Adi Ciganliji“, rekao je Đerlek za TV Pink.\nNaglasio je da „ovu bitku možemo da dobijemo samo zajednički i uz poštovanje epidemioloških mera“ i dodao da Krizni štab može donositi još strože mere, ali je mnogo važnije to koliko se one poštuju.\n„Zdravstveni sistem trpi ogroman pritisak u poslednjih dva-tri meseca i ne mogu da kažem da je pitanje dana koliko ćemo izdržati, ali mogu da kažem da je situacija izuzetno ozbiljna i da nam u ovom trenutku treba velika solidarnost“, kaže Đerlek.\nDodaje da mere daju rezultate u smislu da nema akutnog, kontinuiranog skoka, već su brojevi novozaraženih sve vreme „zakucani“ visoko i da se dnevno beleži po 5.000 novih slučajeva, od kojih mnogi zahtevaju hospitalizaciju, pa su bolnice prepune.


Sporazum o klimi: Smanjenje, a ne ukidanje energije iz uglja\nTanjug 13. novembra 2021. 23:23\nGLAZGOV – Nakon maratonskih višednevnih pregovora, na klimatskom samitu Ujedinjenih nacija COP26 koji se održava u Glazgovu, konačno je sinoć potpisan dokument koji će u budućnosti biti poznat kao Klimatski pakt iz Glazgova.\nSvih 197 članica Ujedinjenih nacija su potpisale Sporazum, uprkos velikoj rezervi i razočaranju koje su mnogi izrazili povodom teksta Sporazuma, prenosi Bi-Bi-Si.\nIndija i Kina zatražile su ključnu promenu sporazuma u poslednjem trenutku, pozivajući na „postupno smanjenje“, a ne „postepeno ukidanje“ energije uglja.\n„Ne želimo da postepeno smanjimo upotrebu uglja već da ga postepeno izbacimo iz upotrebe“, rekli su predstavnici Švajcarske kojim su se pridružili i predstavnici Meksika, Lihtenštajna i brojnih drugih zemalja.\nZemlje su se prepirale oko detalja u subotu celi dan, ali su poslednjim trenucima Indija i Kina nastojale da ublaže formulaciju oko uglja.\n„U ime Boga, nemojte ubijati ovaj važan trenutak tako što ćete tražiti izmenjene verzije sporazuma. Preklinjem vas, prihvatite ovaj tekst kako bismo mogli pružiti nadu našoj deci i unucima. Neće nam oprostiti ako ih danas izneverimo“, rekao je potpredsednik Evropske komisije Frans Timermans uoči konačnog usvajanja dokumenta.\nVisoki predstavnik Evropske unije za klimatsku politiku rekao je da je insistiranje Indije da se iz teksta izbaci formulacija „postepeno izbacivanje uglja“ duboko razočaravajuća, ali je ocenio da, uprkos tome, deklaracija predstavlja „istorijsku odluku“.\nU prvobitnom nacrtu sporazuma bilo je navedeno da će zemlje „postepeno ukinuti“ proizvodnju energije iz uglja bez upotrebe bilo koje tehnologije za smanjenje emisije CO2, poput skladištenja ugljenika.\nOva formulacija je u finalnoj verziji Sporazuma promenjena u „postepeno smanjivanje“, što je izazvalo ljutite reakcije evropskih i nekoliko ostrvskih država.\nMeđutim, sve strane su se ipak složile s dogovorom, jer su mnogi ocenili kako je celokupni paket bolje imati nego da uopšte nema dogovora.\nS obzirom na ambiciozne planove zemalja sveta koji se tiču smanjenja emisije gasova, sporazum obuhvata i deo u kojem se govori o finansiranju projekata kao i tehnologiji s kojom se planiraju ostvariti najvažniji delovi sporazuma.\n„Naglašava se potreba da se mobilišu sva sredstva za klimu, uključujući i značajno povećanje podrške za zemlje u razvoju u iznosu od 100 milijardi američkih dolara godišnje. Pozivaju se razvijene zemlje potpisnice da hitno u potpunosti ispune cilj podrške projektima u iznosu od 100 milijardi dolara do 2025. godine kao i da naglase važnost transparentnosti u implementaciji projekata“, ističe se u sporazumu.\nPredsednik COP26 Alok Šarma ranije je rekao delegatima kako je „ovo trenutak istine za našu planetu“.\nAmerički izaslanik Džon Keri izjavio je da tekst „podiže ambicije“ na globalnom nivou i dodao da „ne možemo dopustiti da savršeno bude neprijatelj dobrog“.\nSamit se smatra ključnim momentom u pokušaju da zaustavi povećanje temperature na Zemlji i ograniče najgori uticaji klimatskih promena.\nGeneralni sekretar UN Antonio Guteres izjavio je na kraju samita da svet mora „preći u hitan režim“ zbog klimatskih promena, dok sporazum ne ide dovoljno daleko.\nMeđutim, on priznaje da se njime uspostavljaju „važni temelji za napredak“ i predstavlja kompromis koji odražava „interese, kontradikcije i stanje političke volje“ širom sveta.\nU poruci mladima, zajednicama i drugim ljudima na čelu aktivističkih pokreta u pogledu klimatskih promena Guteres je naveo: „Znam da ste razočarani, ali put napretka nije uvijek ravna linija“.\nEra uglja se završava, uprkos promeni u Sporazumu u poslednjem trenutku, ocenio je Grinpis.\nU prvom nacrtu potencijalnog sporazuma, objavljenom pred konferenciju o klimi COP26, bio je naveden poziv državama da ojačaju svoje ciljeve smanjenja ugljenika do kraja naredne godine.\nNacrt sporazuma naglašavao je „uzbunu i zabrinutost“ zbog globalnog zagrevanja kojeg planeta već doživljava, a sadržao je poziv zemljama da smanje emisije gasova za pola do 2030. godine.


FOTO: Plavi odradili trening u Banjaluci – FK Željezničar\nFOTO: Plavi odradili trening u Banjaluci\nFudbaleri Željezničara odradili su posljednji trening pred sutrašnji susret sa Krupom. Plavi su trenirali na terenu sa plastičnom podlogom na Gradskom stadionu u Banjaluci.\nSutra od 17 sati u Krupi na Vrbasu Željezničar će odigrati utakmicu 8. kola Lige za prvaka u kojoj može napraviti veliki korak ka osvajanju titule prvaka naše države. Ekipa je jutros otputovala sa Grbavice, a već su odradili trening na terenu sa plastičnom podlogom u Banjaluci.\nU punom intenzitetu i odličnoj atmosferi trenirali su svi fudbaleri, te će šef struke, Slavko Petrović, imati na raspolaganju sve igrače izuzev kapitena Zebe koji je suspendovan zbog tri žuta kartona. Kao i u posljednjih nekoliko dana, treningu je prisustvovao Mišo Smajlović, legendarni napadač Plavih.


ODRŽANA REDOVNA SEDNICA NEGOTINSKOG OPŠTINSKOG FUDBALSKOG SAVEZA | TV Istok\nODRŽANA REDOVNA SEDNICA NEGOTINSKOG OPŠTINSКOG FUDBALSКOG SAVEZA\nDate: 25 februara, 2021\nU sredu 24. februara, u prostorijama Restorana 202 na Radujevačkom putu, održana je redovna sednica Skupštine Opštinskog fudbalskog saveza Negotin. Sednici su, pored 19 od ukupno 27 članova skupštine, prisustvovali i Vladimir Veličković, predsednik Opštine Negotin i njegov zamenik Bogdan Gugić koji su pozdravili prisutne članove skuštine i istakli da se lokalna samouprava trudi da podrži rad sportskih organizacija i udruženja. U ovoj godini u planu je izgradnja i službenih prostorija fudbalskim klubovima „Urovica“ i „Mladost“ iz Кarbulova i kupovina sportske opreme za 11 klubova mesnih zajednica. Ujedno, pozdravili su uspehe fudbalskih klubova „Dunav“ koji se niz godina takmiči u Srpskoj ligi Istok, „Hajduk Veljka“ koji u jesenjem delu takmičarske sezone 2020/21. deli prvo mesto sa velikim šansama da pređe u viši rang takmičenja, Srpsku ligu – Istok, i „Slogu“ iz Кobišnice jesenjeg prvaka Okružne lige Bor koji takođe ima velike šanse da se plasira u viši stepen takmičenja, Zonu Istok.\nNa dnevnom redu sednice Skupštine bili su, između ostalog, izbor radnog predsedništva, izveštaj verifikacione komisije, izveštaj o radu između dve skupštine i usvajanje finansijskog izveštaja Opštinskog fudbalskog saveza.\nU negotinskoj Opštinskoj fudbalskoj ligi trenutno se takmiči pet klubova: FК „Miloševo“, FК „Vrelo“ Šarkamen, FК „Rečka“, OFК „Sikole“ i OFК „Tamnič“. Očekuje se, da se ovim klubovima u sledećoj sezoni priključe još dva kluba. U Okružnoj ligi Bor pored FК „Sloge“ Кobišnica takmiče se FК „BSК 1934“ Bukovče, FК „Polet“ Jabukovac,FК Urovica i FК „Mladost“ Кarbulovo, a u Zoni Istok pored FК „Hajduk Veljko“ takmiči se i FК „Branik“ iz Štubika. Prema podacima Opštinskog fudbalskog saveza u opštini Negotin registrovano je blizu 800 igrača svih selekcija.\nTags:fudbalnegotinopstinski fudbalski savez\nPrevious : Negotin: Korona presek za 25. februar\nNext : Privremena obustava saobraćaja zbog rekonstrukcije ulica\nNEGOTIN: U MARTU ZABELEŽEN NAJVEĆI BROJ POZITIVNIH NA КORONAVIRUS


Tag / Samanta Pauer / Vesti online\nVestionline 29 komentara\nBivši američki ambasador pri UN Samanta Pauer izrazila je nadu kako će novi američki predsednik Donald Tramp uvideti kako nema puno osnove da Rusiju i njenog lidera Vladimira Putina povezuje s...\nRuski ambasador pri UN Vitalij Čurkin uzvratio je američkoj ambasadorki Samanti Pauer da samo svaljuje krivicu američkih grešaka na druge jer je tako lakše. Njihov sukob samo je pokazao koliko...\ndejli mejl 1 komentar\nOvo je gore od atomske bombe: Katastrofa u najavi, moglo bi da umre milion i po ljudi!\nSavezničke trupe i Islamska država spremaju se za veliku bitku oko strateški ključne brane čije bi pucanje moglo da dovede do izlivanja 11 milijardi kubika vode na irački grad Mosul, što je...\nRusija uspela: Izmenili rezoluciju o Alepu, sledi glasanje\nČlanice Saveta bezbednosti UN postigle su dogovor o nacrtu rezolucije o posmatračima u Alepu, nakon što je Francuska uzela u obzir primedbe Rusije, a glasanje je zakazano za sutra, 19. decembra,...\nTanjug, Vestionline 6 komentara\nAmerikanka u UN tvrdi da je u Alepu kao u Srebrenici, a Rusi joj poručuju da nije Majka Tereza\nNa sednici Saveta bezbednosti UN o situaciji u Siriji u utorak uveče je došlo do verbalnog sukoba između ruskog ambasadora Vitalija Čurkina i predstavnice SAD Samante Pauer, koja je situaciju u...\n"Rusi su omogućili Asadu pobedu, SAD mora da sarađuje sa njima"\nGrađanski rat u Siriji je završen, sada samo treba prekinuti borbe u preostalim "džepovima", piše bivši ambasador SAD u Hrvatskoj Piter Galbrajt.\nSloba posvađao Ruse i Amere\n"Posle izjava o Miloševiću, smeje vam se ceo svet"\nTanjug, Vestionline 21 komentara\nAmerička ambasadorka preti komandantima u Siriji: Proći ćete kao Milošević!\nAmbasadorka SAD pri UN Samanta Pauer je u obraćanju u Savetu bezbednosti u ponedeljak zapretila petorici komandanata Vojske Sirije, koji su navodno odgovorni za masovne napade na gradove, stambena...\nDačić isprozivao albansku ambasadorku u UN: Džaba se ulizuješ Amerikancima\nŠef srpske diplomatije Ivica Dačić imao je žustar duel s ambasdorkom Kosova u SAD Vlorom Čitaku na sednici Saveta bezbednosti u Njujorku, koji je nastavljen i po njenom završetku.\n"SAD skreću pažnju sa svojih zločina u Siriji"\n"Američka strana svojim izjavama na sednici Saveta bezbednosti UN o situaciji u Siriji pokušava da skrene pažnju od istrage svojih udara na Dejr ez Zor" izjavila je zvanična predstavnica MIP-a...\nNajveća greška odlazećeg predsednika SAD Baraka Obame je ta što je pogrešno procenio i ujedno potcenio svog kolegu Vladimira Putina. Promašena operacija i razaranje Sirije progoniće Obamu do...


VUČIĆ PODIGAO ČITAVU MEDIJSKU HAJKU PROTIV VESNE PEŠIĆ, PA U DAVOSU IZJAVIO: "Mogu da mi stavljaju cijevi, nisam se..." - E-index\nVUČIĆ PODIGAO ČITAVU MEDIJSKU HAJKU PROTIV VESNE PEŠIĆ, PA U DAVOSU IZJAVIO: “Mogu da mi stavljaju cijevi, nisam se…”\n“Kako je rekao onaj stručnjak Milan Antonijević, zaslužuju priznanje. Oni svi zaslužuju priznanje, svaki put kad mi pomenu cev u glavu, svaki put kad pomenu da su samo mrtvi Vučići dobri Vučići oni uvek zaslužuju priznanje od objektivnog nevladinog sektora”, rekao je Vučić.\nPredsjednik Srbije Aleksandar Vučić rekao je da neće tužiti po privatnoj tužbi Vesnu Pešić zbog nedavnog tvita navodeći da se “nije ni najmanje uznemirio i da mogu da mu stavljaju cijevi kako hoće”, kao i da će opozicija biti zaštićena kao “bijeli medvjedi”.\n“Danas čitava hajka u mnogim dnevnim novinama o tome da je sramota jer će je neko progoniti. Niko je ne progoni i niko ne radi ništa i niko neće ni da reaguje, ja je neću čak tužiti ni po privatnoj tužbi”, rekao je Vučić novinarima u Davosu.\nOn je u upitao šta bi se desilo da je neko blizak Srpskoj naprednoj stranci izjavio kakav je bio tvit Pešić, navodeći ironično da je “ona nešto lijepo htjela da mu poruči a ne da mu prijeti”.\nU PARIZU OSKRNAVLJENA PLOČA S IMENOM SREBRENICE, PORUKE PODRŠKE ZLOČINCU MLADIĆU!\nInstitut za istraživanje genocida: Esej Jessice Stern duboko vrijeđa ljudski um


Osim dva projekta uređenja putne infrastrukture, proširenje vrtića je bila jedina važna kapitalna investicija u Staroj Pazovi predviđena budžetom za 2019. godinu.\nU Novoj Pazovi je bez finansiranja ostao projekat nastavka izgradnje kanalizacione mreže u vrednosti od 228 miliona dinara, dok je za izgradnju biciklističke staze od bazena do ulice Miloša Obilića umesto prvobitno planiranih 30 miliona dinara, rebalansom predviđeno samo 3 miliona.\nU Vojki je otkazan deo radova na izgradnji vodovodne mreže, koji se odnosi na ulice Sestara Grujić i Braće Ninković. Vojka je jedino naselje u našoj opštini koje još uvek nije povezano na glavnu vodovodnu mrežu, nego se većina domaćinstava vodom snabdeva iz privatnih bunara u dvorištima.\nNajveći deo promena koje donosi novi rebalans opštinskog budžeta odnosi se na investicije za koje je novac trebao da bude obezbeđen iz pokrajinskih fondova. Još uvek nemamo zvanične informacije zbog čega taj očekivani novac neće biti uplaćen u opštinsku kasu, ali slična situacija dešavala se i prethodnih godina.\nPrema podacima od 2012 godine, ulaganja iz drugih nivoa vlasti u našu opštinu konstantno opadaju, pa će i ove godine naša opština verovatno biti na dnu tabele lokalnih samouprava po količini novca koji je dobijen iz državnog i pokrajinskog budžeta.\nOpština Stara Pazova koja se u javnosti često predstavlja kao jedna od najrazvijenijih opština već godinama je među lokalnim samoupravama koje imaju najmanje ulaganja u kapitalne investicije po glavi stanovnika. Pri tom se nalazi u vrhu po procentu budžetskih sredstava koja odlaze na finansiranje tekućih troškova.


Sandra Perković: Moje srce je veliko kad Ivana Španović pobedi\nM. K. 15. avgusta 2016. 15:40\nVeliki sportista, olimpijski šampion iz Londona u bacanju diska i hrvatska rekorderka Sandra Perković još jednom pokazuje da sport briše sve barijere. Na takmičenju u Riju Sandra zdušno bodri sve takmičare sa prostora bivše Jugoslavije, druži se i trenira sa njima, prenose sportski mediji u Srbiji.\nU izjavi za medije ona je naglasila da se u Riju svi drže zajedno, da jedni drugima dolaze na terapije, tako su jači i da je jako dobra atmosfera.\nTakođe je naglasila da joj je žao što se Juglsavija raspala, jer misli da bi bili najjača sila – jači od Nemaca, Rusa i Amerikanaca.\nPosebno je naglasila da ima odlične odnose sa Ivanom Španović koju za koju od sveg srca navija, zajedno treniraju po nekoliko meseci, međusobno se savetuju. Srce joj je veliko kad Ivana pobeđuje, kao Ivani kad Sandra pobeđuje.\nNa kraju je olimpijska šampionka iz Londona 2012. poručila svim ljudima u Srbiji:\nTinejdžer progutao šivaću iglu, pronašli je u njegovom srcu\nSve što niste znali o ARITMIJI\n„Ovo je poruka za ljude u Srbiji i za sve nas. Mi sportisti se ceo život spremamo za Olimpijske igre i želimo da baš tada budemo najbolji i da predstavljamo svoju zemlju. Neka svi oni koji su ispred malih ekrana stisnu čvrsto palčeve, jer će svako od nas dati celog sebe u takmičenju, a navijači neka navijaju za nas“.\nŠamioni su u svemu šampioni.\nIvanario 2016Sandra Perkovićsrce\nMesi ljut na Barselonu: Suarez nije zaslužio da ode ovako\nKraj evropske priče, poraz Vojvodine od Standarda


Profesor Dalibor Petrović, stručnjak sa sociologiju društvenih mreža rekao je, gostujući u Jutarnjem programu RTS-a, da nas malo šta od Trampa može iznenaditi. Podseća da je to čovek koji je potpisao sporazum o povlačenju sredstava iz SZO, zatim izlazak iz „otvorenog neba“.\n„To je paradokslano kada kaže čovek koji je došao na vlast zahvaljujući Tviteru, to je bio jezičak na vagi koji je prevagnuo. To je bio medij koji mu je dozovlio da izađe u javni prostor u onom trenutku kada je američka i globalna javnost bila spremna za populističkog lidera koji nudi rešenja koja se često zasnivaju na teorijama zavere“, istakao je Petrović.\n„Oko 60 miliona Amerikanaca koristi Tviter, ako znamo da na predsedničkim izborima glasa do 140 miliona – to je značajno glasačko telo do koga se može doći i to je medij koji je promenio oblik komunukacije između političara i običnih ljudi“, kaže Petrović.\nPetrović podvlači da sada pojedinac ima osećaj da mu se lično obraća predsednik Amerike. Prema njegovim rečima, nastup Trampa nije promenio – nastupa kao pojedinac a ne kao predsednik.\nKompanije koje ova uredba pogađa će se žaliti, to je početak jednog procesa – ta uredba ne znači da će od sutra one postati odgovorne za ono što bilo ko objavi na mrežama, to bi bilo loše, smatra sociolog.\nKorisnici promišljaju kada se posledice reflektuju na njihov život, više reaguju na upotrebu zakona koji su usmereni na pojedinca, zakone koji sada postoje u slučaju da nekom pretite nasiljem – imamo zakone koji to sprečavaju, objašnjava on.\nPetrović ukazuje da je veliki posao pregovaranja između nekoliko stubova – države koja mora da reguliše medijski prostor, tradicionalnih medija, socijalnih medija i građana. „U toj interrelaciji četiri stuba vršiće se pregovori“, kaže Petrović.\n„Ne možemo da ih tretiramo kao medije i da primenjujemo medijske zakone ali možemo kao izdavače jer omogućavaju drugima da dele svoj sadržaj ali to bi otvborilo pandorinu kutiju. Treba da ustanovimo posebne regulative koje će se odnositi na društvene medije kao društvene medije, nešto između klasičnih medija i izdavača“, zaključio je Petrović.\nDonald Tramp Društvene mreže SAD Sloboda govora Tviter\n← Trke u kojoj su uvek poznati pobednici\nZaštitnik građana pokrenuo postupak kontrole rada REM-a zbog spota SNS →